Za saniranje posledica suše 150 miliona evra\nAktuelno / Štampa / Za saniranje posledica suše 150 miliona evra\nObjavljeno 28.08.2012. na Tanjug\nDatum: 28.08.2012.Izvor: Tanjug\nMinistar poljoprivrede Goran Knežević izjavio je sinoć da je poljoprivrednicima za pomoć u saniranju posledica suše namenjeno oko 150 miliona evra.\nKnežević je za Radio televiziju Srbije rekao da je to u poslednjih 20 do 25 godina najveća pojedinačna pomoć za poljoprivrednike i da je u teškim ekonomski uslovima urađeno najviše što se moglo.\n„Očekujemo da ovim merama koje smo doneli na prethodnoj sednici vlade u najskorije vreme pomognemo seljacima i da omogućimo poljoprivrednim gazdinstvima da što lakše i na bezbolniji način prebole posledice suše“, rekao je ministar.\nKnežević je najavio da bi uredbe, koje će omogućiti da se primene mere za saniranje posledica suše a Vlada Srbije ih donela ove nedelje, trebalo da budu usvojene u četvrtak, na sednici vlade.\n„Situacija je takva kakva jeste i ona je vrlo ozbiljna, a posledice suše su katastrofalne – umanjen je rod kukuruza i soje za nekih 50 odsto, a u isto vreme šećerne repe negde od 25 do 40 odsto“, rekao je on.\nKnežević je rekao da ćemo Zakonom o podsticajima u poljoprivredi, koji će do kraja septembra da bude javnoj raspravi „da pokušamo da uredimo ambijent da bi on bio praktično bio prepoznatljiv za poljoprivrednike“.\nUz podsećanje da su posledice suse bile katastrofalne i da se šteta može meriti stotinama miliona evra, on je objasnio da je na ime pomoći urađeno sve što se moglo, jer je državi za normalno funkcionisanje „potrebno da se do kraja godine zaduži za 2,5 milijardi evra“.\nUz napomenu da je svakodnevno u kontaktu sa udruženjima poljoprivrednika, Knežević je naglasio i značaj stimulisanja investicija u navodnjavanje.\n„Naša agrarna politika se zasniva na nekoliko stvari – prva je povećanje agrarnog budžeta, druga je predvidljivost ambijenta za poslovanje poljoprivrednih gazdinstava i treće stvar su investicije“, rekao je ministar.\nKnežević je naglasio da je najvažnije to što ćemo „u narednom periodu podsticati što više investicija, između ostalog i investicije u navodnjavanje“.\nPrema njegovim rečima, time će poljoprivredni proizvođači imati praktičan motiv da investiraju u sisteme za navodnjavanje a time podižu svoje prinose „a samim tim učine i državi i sebi“.\nKnežević je naveo da resorno ministarstvo ne može „precizirati ili narediti poljoprivrednicima koje će kulture sejati“, ali možemo savetovati i podsticati, „odnosno subvencionisati određene kulture u određenim područjima i to ćemo uraditi“.\n„U najskorije vreme napravićemo mapu Srbije gde ćemo kazati da je u određenom području, po savetima stručnjaka, najbolje da se gaje određene kulture, na drugom delu (Srbije) druge i takav će biti i sistem subvencioniranja“, rekao je on.\nVlada Srbije usvojila je 23. avgusta mere za prevazilaženje posledica aktuelne suše u poljoprivredi i odlučila da Republička direkcija za robne rezerve interventno kupi do 200.000 tona merkantilnog kukuruza na domaćem tržištu, u cilju popunjavanja strateških rezervi.\nKako je saopšteno posle sednice vlade, usvojene su i mere za prevazilaženje posledica aktuelne suše, koje se odnose na oslobađanje poljoprivrednika od nekih finansijskih obaveza ili na njihovo odlaganje.


31. oktobra počinje zimsko računanje vremena • Radio Prijepolje\nNaslovna Zanimljivosti 31. oktobra počinje zimsko računanje vremena\nU nedelju 31. oktobra u 3h ujutro završava se letnje računanje vremena, odnosno vraćamo kazaljke jedan sat unazad, te ih pomeramo na 2h.\nZapravo, „zimsko” vreme je standardno, ono “pravo” vreme a letnje računanje vremena je kreirano kako bi se bolje iskoristilo sunce i dnevno svetlo leti.\nSvi ljubitelji sna i spavanja, ovu noć će imati priliku da spavaju jedan sat duže.\nVećina satova na uređajima spojenim na internet ili neku bežičnu mrežu pomeriće se sami, pa se ne morate brinuti oko pomeranja satova na računarima, mobilnim telefonima ili tabletima, novim automobilima…\nIako je Evropska komisija pre tri godine predložila ukidanje sezonskog pomeranja sata, zemlje članice se još nisu složile oko ovoga, a čini se i da neće skoro.\n“U nedelju, 31. oktobra, pomerićemo sat”, rekao je u petak portparol Komisije Stefan de Kersmaker odgovarajući na pitanje novinara o tome šta se dešava sa predlogom da se prekine pomeranje sata svake poslednje nedelje u martu i poslednje nedelje u oktobru.\nPomeranje sata trebalo je da prestane 2019. godine, nakon što je bivši predsednik EK Žan Klod Junker 2018. godine predložio da se to sprovede u celoj Evropskoj uniji, ostavljajući članovima da odluče da li će se držati letnjeg ili zimskog računanja vremena, prenosi Hina.\nOvaj režim trebalo bi da važi sve do 25. marta naredne godine kada prelazimo ponovo na letnje računanje vremena, ako nešto u međuvremenu ne promene.\nPrethodni tekstEdukativna prezentacija iz oblasti bezbednost saobraćaja\nSledeći tekstSutra u Kosatici “Miholjski susreti prijepoljskih sela”\nVečeras u finalu 64. “Pesme Evrovizije” Srbija, Slovenija i Severna Makedonija


Tanjug 27. oktobra 2021. 22:30\nMOSKVA – Ukidanjem Sporazuma o likvidaciji raketa srednjeg i kratkog dometa azijsko-pacifički region je suočen sa perspektivom nove runde trke u naoružanju, upozorio je ruski predsednik Vladimir Putin.\n„U više navrata smo napomenuli da je prestankom važenja Sporazuma o likvidaciji raketa srednjeg i kratkog dometa region suočen sa mogućnošću pojave tih udarnih sredstava na svom ogromnom prostoru, a samim tim i sa izgledima za novu rundu trke u naoružanju“, izjavio je predsednik u obraćanju na Istočnoazijskom samitu u režimu video-konferencije, preneo je Sputnjik.\nPutin je naveo da je Rusija, shvatajući svu opasnost takvog razvoja događaja, proglasila unilateralni moratorijum na raspoređivanje raketa srednjeg i kratkog dometa u azijsko-pacifičkom regionu i drugim regionima sveta i pozvala na ozbiljan razgovor o tom pitanju sa svim zainteresovanim državama.\n„Taj ruski predlog ostaje na snazi, i njegova aktuelnost čak raste“, istakao je on.\nSporazum o likvidaciji raketa srednjeg i kratkog dometa je prestao da važi 2. avgusta 2019. godine.\nRuski lider Vladimir Putin je izjavio ranije da je Moskva spremna da ne raspoređuje rakete 9M729 na evropskom delu zemlje, ali uz recipročne korake NATO-a.\nTakođe je predložio Alijansi da se testiraju sistemi „Edžis ašor“ sa lanserima Mk-41 u bazama u Evropi i 9M729 u objektima u Kalinjingradu.


Opet On – Timur Vermes – Vila As\nAdolf Hitler se nakon 65 godina sna budi na poljani u Berlinu ne sećajući se kako je tu dospeo niti gde su svi nestali. Videvši nove i modern zgrade na ulicama, jasno mu je da više nije 1945 i počinje da veruje da su sile Osovine dobile rat i da Nemačka vlada svetom.\nDošavši do kioska u parku, zatraži svoj list, ali ubrzo shvata da je on odavno ugašen a druge novine mu pružaju surovi uvid u realnost. Godina je 2011, Nemačka je izgubila rat, na vlasti je kancelarka Angela Merkel, Nemačka se ponovo pridružila Ligi Naroda a formirana je i Evropska Unija, a povrh svega, Nemci su se odrekli i nacionalne valute zarad Eura. To je sramota koju on jednostavno ne može istrpeti i rešen je da stvari vrati na svoje mesto.\nZbog svog izgleda i uniforme vrlo brzo biva primećen, iako mu niko ne veruje da je on stvarno Adolf Hitler, nego običan, ali veoma dobar imitator. Biva mu ponuđeno gostovanje u tv emisiji u kojoj Hitler, kao i nekada, zadivljuje mase svojim govorom a snimak na YouTube dostiže milionske preglede. Nacija je oduševljena, cela Nemačka se grohotom smeje.Zbog popularnosti Hitler dobija svoju vlastitu emisiju na nacionalnoj televiziji. Njegov plan je jednostavan, ponovo se vratiti na čelo Nemačke…\nOvaj neobičan i nadasve komičan roman u Srbiji je objavila izdavačka kuća Laguna. Autor romana Timur Vermes je rođen 1967. godine u Nirnbergu, kao dete Mađara i Nemice. U Erlangenu je studirao istoriju i politiku, a zatim je raido kao novinar. Od 2001. radi za Abendcajtung i kelnski Ekspres, a zatim za više magazina i najzad za modni fitnes časopis Šejp. Od 2009. objavio je četiri knjige kao pisac iz senke.\nVečeras – Festival narodne muzike na Kraljevom trgu


Kada je Rašid Valas isključen zbog izgovorenog "Ball don't lie"\nHome » Featured » Kada je Rašid Valas isključen zbog izgovorenog „Ball don’t lie“\nRašid Valas je bio sjajan košarkaš koji je u svojoj NBA karijeri postigao preko 16.000 poena, osvojio šampionski prsten sa Detroitom, igrao četiri puta na All-Star utakmici, ali i dobio bezbroj tehničkih grešaka. Upravo taj njegov karakter koji se nije dopadao arbitrima, dopadao se navijačima, koji su u popularnom Šidu uvek imali jednog od miljenika.\nOsim po sjajnim potezima fanovi NBA lige Valasa će zauvek pamtiti po inovaciji koju je uneo u ligu, svojom čuvenom rečenicom „Ball don’t lie“ (Lopta ne laže), koju je gotovo redovno izgovarao posle promašaja nekog njegovog protivnika sa slobodnih bacanja, a u situacijama kada je smatrao da je slobodnim bacanjima prethodio njegov nepostojeći prekršaj. Naravno, koliko god je publika gledala blagonaklono na te njegovo reči, toliko su sudije bile besne kada Šid to izgovori, pa su ga gotovo redovno posle izgovorenih reči „nagrađivali“ tehničkom greškom. Jedna od najinteresantnijih „Ball don’t lie“ situacija u karijeri Rašida Valasa dogodila se 2012. godine i nje se upravo danas podsećamo.\n2. decembra 2012. godine u legendarnom „Medison Skver Gardenu“ domaćim Niksima gostovali su Finiks Sansi. Domaćini su slavili na meču sa 106:99, ali se meč manje pamti po rezultatu, a mnogo više po jednom detalju iz finiša prve četvrtine, u kome je glavna zvezda bio centar domaćih Rašid Valas, koji se te sezone vratio košarci posle dvogodišnje penzije, ne bi li odigrao jednu sezonu u dresu tima iz „Velike jabuke“.\nGosti su odlučili da pri zaostatku od 10 poena napadnu domaćine preko igre Luisa Skole na niskom postu. Legendarni Argentinac je u toj situaciji lako prošao pored Valasa koji ga je čuvao, ali ga je Šid u postizanju lakih poena sprečio grubim faulom. Valasu nije bilo dosta što je napravio grub faul, već je i posle sudijskog zvižduka „slučajno“ još jednom udario Skolu, zbog čega su ga sudije „nagradile“ tehničkom greškom. Šid je bio vrlo besan zbog toga, smatrao je da nije zaslužio tehničku, pa je ubeđivao sudije da su pogrešile, ali su sudije ostale dosledne u svojoj odluci. Slobodno bacanje za tehničku grešku je odlučio da izvede Goran Dragić i promašio je, a u tom trenutku Valas je trijumfalno uzviknuo: „Ball don’t lie!“ Sudijama se njegov uzvik nije dopao, smatrali su da je on dovoljan da mu dodele još jednu tehničku grešku i samim tim isključe ga sa meča. Kada je shvatio šta se dogodilo, Rašid je pobesneo i počeo još jače da protestuje, pa je teren napustio tek kada su ga saigrači ubedili da prestane da protestuje i mirno izađe sa parketa.\n„On je jedini igrač u ligi koji dobija tehničku grešku za izgovereno ‘Ball don’t lie.’” – rekao je vrlo besno posle susreta Karmelo Entoni, tadašnji najbolji igrač Niksa. I vrlo verovatno da je Melo bio i u pravu, da teško da bi iko drugi bio isključen zbog rečenice “Ball don’t lie”, ali zato je Šid i bio poseban košarkaš u svakom smislu te reči… Kako je izgledalo bizarno, ali i komično isključenje Rašida Valasa zbog izgovorenog “Lopta ne laže”, možete da se podsetite na snimku koji je pred vama.\nKada je Veselin Vuković opleo po srpskim rukometaš...\nKada su srpski kadeti izveli najbolji korner u ist...\n„Medžik“ Džonson – Spektakularna...\nKad Džordanu „pukne film“ – R...


POZNATI NEGOTINCI: Vladimir Perišić, rukometaš\nČlan generacije rukometaša odnosno kadetske reprezentacije Srbije i Crne Gore, koji su nizali uspehe na međunarodnoj sceni. Osvajač dve zlatne medalje na Evropskom i Svetskom rukometnom prvenstvu, osvajač nekoliko značajnih trofeja sa klubovima u kojima je igrao. Predstavljamo vam „zlatnog“ Negotinca, Vladimira Perišića, rukometnog golmana francuskog kluba Massy Essonne.\nVladimir Perišić (foto: mojacrvenazvezda.net)\nEKSKLUZIVNO: Sazvana hitna skupština Sportskog saveza opštine Negotin\nObjavljeno: 13. januar 2015.\nPo hitnom postupku sazvana je hitna Skupština SSON za smenjivanje predsednika Upravnog odbora SSON. Nezadovoljstvo izrazilo 33 sportska kluba dok su preostala 7 ostala uzdržana.\nDnevni red hitne sednice skupštine Sportskog saveza opštine Negotin (prva strana)\nNegotin ima košarkašku budućnost\nZimski košarkaški kamp je održan u Negotinu od 2. do 8. januara. Sedamdeset i pet mališana su iskoristila priliku da na ovaj način nauče svoje prve košarkaške korake ili nadograde svoje već stečeno košarkaško znanje.\nBudućnost košarke u Negotinu\nPOZNATI NEGOTINCI: Zoran Belošević, fudbaler\nObjavljeno: 10. januar 2015.\nZoran Belošević rođeni Zaječarac koji je svoje detinjstvo i školovanje proveo u Negotinu, još jedan je od bisera koji ovaj kraj ima. Fudbaler koji je svoje prve fudbalske korake započeo uekipi FK Hajduk Veljko iz Negotina, a kasnije je svoju karijeru gradio širom Evrope.\nBelošević u dresu FK Sarajeva (foto: fk sarajevo)\nPreregistracija fudbalera do 15. januara\nObjavljeno: 08. januar 2015.\nPreregistracija svih fudbalera na teritoriji Republike Srbije koja je zvanično počela 1. decembra prethodne godine, završava se 15. januara ove godine. Svi opštinski fudbalski savezi dužni su da izvrše preregistraciju do već spomenutog datuma i tako spremno dočekaju početak drugog dela sezone 2014/2015.\nZvaničan logo FSS\nPOZNATI NEGOTINCI: Goran Drulić, bivši fudbaler\nZimski košarkaški kamp u Negotinu\nRetrospektiva sportskih rezultata u opštini Negotin u 2014. godini\nUbedljivi N Expert Bau u finalu Novogodišnjeg turnira\nDanas završnica Novogodišnjeg turnira u Negotinu


► Preliminarni rezultati: Gani Drešaj gradonačelnik Istoka\nPobednik izbora za gradonačelnika opštine Istok je kandidat Alijanse za budućnost Kosova Gani Drešaj, koji je osvojio samo 52 glasa više od kandidata Demokratskog saveza Kosova Haki Rugove, prvi su rezultati danas održanih izbora.\nDrešaj je osvojio 10.241 glasa, odnosno 50,1 odsto dok je njegov protivkandidat Haki Rugova, koji je do sada obavljao funkciju gradonačelnika osvojio 10.189 glasa odnosno 49,9 odsto.\nCentralna izborna komisija (CIK) treba da prebroji glasove koji su pristigli poštom koji se smatraju "uslovnim glasovima", jer zbog male razlike u broju glasova mogu promeniti pobednika. Tek nakon prebrojavanja i tih glasova će se znati pobednik izbora, odnosno novi gradonačelnik Istoka.\nCIK je ocenio da tokom izbornog procesa nije bilo problema koji bi mogli uticati na tok glasanja.\nU prvom krugu, najviše glasova je osvojio kandidat DSK Rugova, dok je u drugom krugu nakon prebrojavanja glasova poštom pobedio Drešaj iz ABK.\nNakon odluke Izbornog panela za žalbe da usvoji žalbu DSK za nepravilnosti u glasanju poštom, Vrhovni sud Kosova je potvrdio tu odluku i Centralna izborna komisija je odlučila da se danas održi treći krug izbora za gradonačelnika te opštine.\nNa 63 izborna mesta u toj opštini, pravo glasa ima 47.683 građana, a na poslednjim izborima za gradonačelnika glasalo 39,35 odsto upisanih glasača.


Čubrilović: Bilo je razloga za zastupanje vitalnog interesa Srpske - Glas Srpske\nSrna 27.10.2021 19:31\nBANjALUKA - Predsjednik Narodne skupštine Republike Srpske Nedeljko Čubrilović rekao je da je bilo razloga da se na današnjoj sjednici parlamenta zastupaju vitalni interesi za Republiku Srpsku, njene građane, ali i za BiH kako bi ona zakonito funkcionisala.\n- Ova sjednica u tom smislu je opravdala svoje zasjedanje i svoj rad - izjavio je Čubrilović novinarima nakon posebne sjednice Narodne skupštine Republike Srpske.\nČubrilović je rekao da parlament Republike Srpske nije imao dvotrećinske većine na tačkama na kojima je trebalo i koje su bile prijedlog srpskog člana Predsjedništva BiH Milorada Dodika.\n- Sudbina svih tačaka koje su bile na Predsjedništvu BiH jeste da će one ući kao važeće donesene odluke. Ovdje se pokazalo i da Republika Srpska učestvuje u tome kroz rad Narodne skupštine Republike Srpske - naveo je Čubrilović.\nČubrilović je demantovao tvrdnje opozicije da posebna sjednica Narodne skupštine Republike Srpske nije zakazana onako kako treba i da se nešto željelo uraditi mimo Poslovnika, ističući da je procedura u potpunosti ispoštovana.\n- Poslovnikom je jasno definisano kako se zakazuju posebne sjednice parlamenta Republike Srpske i kako se određuje njihov dnevni red - dodao je Čubrilović.\nGovoreći o radu današnje sjednice Narodne skupštine, Čubrilović je rekao da je sjednica poprimila neželjeni tok, tako što su poslanici bježali od teme zasjedanja.\n- Srpski član Predsjedništva BiH Milorad Dodik u uvodnom izlaganju jasno je obrazložio zašto se ove teme nalaze na dnevnom redu - istakao je Čubrilović.\nOn je rekao da su opozicioni poslanici na svaki način namjeravali da skrenu tok sjednice sa tema dnevnog reda s ciljem da napuste zasjedanje, da ne dođu na glasanje i da ne prihvate odgovornost u smislu donošenja odluka.\nNarodna skupština Republike Srpske nije potvrdila povredu vitalnog interesa Republike Srpske kada je riječ o više zaključaka i odluka Predsjedništva BiH.


Na području Sombora, za devet meseci, evidentirane 394 saobraćajne nezgode - Sombor portal\nПочетна Војводина Na području Sombora, za devet meseci, evidentirane 394 saobraćajne nezgode\nNa području Sombora, za devet meseci, evidentirane 394 saobraćajne nezgode\nNa području Policijske uprave Sombor, za devet meseci, evidentirane su 394 saobraćajne nezgode, a najčešći uzroci su neprilagođena brzina i vožnja pod dejstvom alkohola.\n“U redovnim i pojačanim akcijama, saobraćajna policija otkrila je 16.473 prekršaja, od kojih gotovo trećinu prekršaja prekoračenja brzine. Takođe, zatečena su i 1.063 vozača koja su vozilima upravljali pod dejstvom alkohola. Kao i svake godine u ovo vreme, saobraćajna policija u Somboru, pojačano kontroliše saobraćaj sa akcentom na vozače traktora i drugih mašina za izvođenje poljoprivrednih radova koji su u ovom periodu prisutniji na putevima.\nZa ovih devet meseci, na našem području, u saobraćajnim nezgodama povređena su četvorica vozača traktora. U kontrolama saobraćaja, otkrivena su 44 vozača traktora koja su kršila saobraćajne propise, a najčešći prekršaji ovih vozača su neposedovanje ili nekorišćenje žutog rotacionog svetla, nepropisno označavanje priključaka za izvođenje radova, kao i prevoz većeg broja osoba na priključnom vozilu ili motokultivatoru od dozvoljenog”, rekla je gostujući u Razglednicama Renata Kosanović, kapetan policije u MUP PU Sombor.\nKosanović je naglasnila da se u periodu od 1. novembra do 1. aprila vozila moraju biti opremljena zimskom opremom ako se zbog vremenskih uslova na kolovozu nalazi sneg, led ili poledica.\n“Prema važećem zakonodavstvu, zimski pneumatici obavezni su na sva četiri točka, pri čemu dubina gazećeg sloja ne sme biti manja od 4 milimetra. Dubina šare se može utvrditi dubinomerom na licu mesta ili kada se vozilo uputi na kontrolni tehnički pregled. Lanci za sneg, na najmanje dva pogonska točka, obavezni su za vožnju van naselja, ali i na deonicama gde je saobraćajnim znakom ili dopunskom tablom propisana njihova obavezna upotreba. U naselju vozila ne moraju biti opremljena lancima, odnosno drugim uređajima za povećanje trakcije. Zimska oprema je neophodna radi lične bezbednosti kako vozača tako i ostalih učesnika u saobraćaju kako bi se predupredile eventualne saobraćajne nezgode. Policijska uprava apeluje na sve učesnike u saobraćaju da poštuju saobraćajne propise, da prilagode brzinu kretanja vozila uslovima i stanju puta, da ne voze pod dejstvom alkohola i koriste sigurnosni pojas na način na koji je to predvideo proizvođač vozila, kao i da u slučaju pojave snega, leda i poledice na kolovozu obavezno koriste zimsku opremu”, objasnila je Kosanović.\nПретходниSomborac crta na kafi\nСледећиČišćenje pluća od NIKOTINA i KATRANA


Riot potvrđuje da će Šampion MSI-a svojoj ligi doneti još jedno mesto na Worldsu - RUR Esports\nPreostala su samo dva meseca do početka Mid Season Invitationala(MSI) 2021. godine, a Riot Games je konačno predstavio kako će biti raspoređeni predstavnici različitih regiona. To nije bilo sve što su otkrili, pošto su spremili dodatno iznenađenje za pobednika ovog turnira.\nOve godine, pobednik MSI turnira će osvojiti za ligu iz koje dolazi još jedno dodatno mesto na Worlds takmičenu. To znači da u slučaju da pobednik MSI-a bude G2, LEC kao liga će dobiti još jednog predstavnika na svetskom šampionatu.\nIako je ovo nešto što možda neće imati nikakvog uticaja kada je u pitanju plasman te ekipe na Worlds, biće od velikog značaja za celu regiju, što samo može da podigne prestiž samog turnira.\nŠto se samih grupa tiče, možete videti da će se u grupi A sastati najbolja ekipa iz Kine, Vijetnama, Rusije i Okeanije. U grupi B ćemo gledati najbolje iz Brazila, Evrope, jugoistočne Azije i Turske, dok će se u grupi C sastati najbolji iz Koreje, Amerike, Japana i Latinske Amerike.\nTurnir počinje 6. maja, a ovo će biti prvi lan League of Legends turnir još od Worldsa i održaće se u Rejkjaviku.\nTags lck lcs league of legends LPL Mid Season Invitational msi plasman riot games\nSjajni Zero Tenacity na korak do plasmana u grupnu fazu EU Mastersa\nDota 2 veteran rOtK potpisao za ekipu Elephant


Ponuda za ronjenje u Crnoj Gori -ronilacki klub PDH sezona 2011\nod radan taj Pet Mar 18, 2011 4:57 am\nPonuda za ronjenje u Crnoj Gori za sezonu 2011 u periodu april-oktobar.\n1.petodnevni ronilacki paket\n.period april,maj,jun,septembar i oktobar\n.ronilacki paket od deset zarona\n.lokacije(prvi dan,galiola i tuneli),(drugi dan,minolovac i svetionik),(treci dan,oreste i mogren),(cetvrti dan,topovi i skoljic)(peti dan,donkova seka i sveti stefan)\n.smjestaj je u "vila kazenegra",radi se o dvokrevetnim sobama sa zasebnim kupatilom,klimom,televizorom i friziderom kao i trokrevetnim apartmanima sa pratecim sadrzajima.Sve je na nivou od tri zvjezdice.\n.dva obroka su organizovana u menzi hotela maestral.prvi je u intervalu od 11h do 13h i 30' a drugi obrok od 18h i 30' do 21h\nCjena komplet aranzmana bez skrivenih troskova je 250e ,jedini extra trosak je ronilacka legitimacija koja kosta 15e.\nDodatne informacije sa slikama vezano za lokacije ronjenja i smjestaj na www.prodive-cg.com\nU cjenu aranzmana su ukljuceni brodski prevoz,vodja ronjenja,tegovi i boce.\n2.petodnevni ronilacki paket\n.period-jul i avgust\nCjena komplet aranzmana bez skrivenih troskova je 300e ,jedini extra trosak je ronilacka legitimacija koja kosta 15e.\nZa isti ronilacki paket nudimo i mogucnost smjestaja u Hotelu Maestral -www.maestral.info ,po izuzetno povoljnim cjenama(na upit).Takodje sam ronilacki dio paketa mozemo dopunjavati sa lokacijama u Boki uz odredjenu doplatu.


Naslovna » BG svaštara » Obeležavanje Svetskog dana borbe protiv dijabetesa u Delta Cityju\nAh Neša 9. novembar 2012. BG svaštara Postavite komentar\nPovodom obeležavanja Svetskog dana borbe protiv dijabetesa, biće održana akcija udruženja „Plavi kružić“, u subotu, 10. novembra od 10.00, u Delta Cityju.\nNa ovoj akciji najmlađi članovi udruženja će se družiti, aktivno razmenjivati iskustva, igrati, fotografisati i pokazati svoju stranu života sa dijabetesom. Mališani „Plavog kružića“ imaće priliku, zahvaljujući Delta Cityju i bioskopu Cineplexx, da odgledaju sinhronizovani 3D film „Ledeno doba 4“. Uz film dobijaju i kokice, a Fish & Bar je obezbedio ukusan i zdrav obrok.\nOd maja 2012. godine u okviru udruženja „Plavi krug“ pokrenuta je grupa namenjena roditeljima dece obolele od dijabetesa „Plavi kružić“. Jednom mesečno, najčešće poslednje subote u mesecu, porodica čiji mali član boluje od dijabetesa ima priliku da dođe u prostorije „Plavog kruga“ na radno druženje. Pored neobaveznog druženja i igranja, oni imaju priliku da razmene iskustva, dobiju korisne savete, ali i da čuju zanimljiva i poučna predavanja čiji je cilj da olakšaju život mališanima i njihovim roditeljima. (danubeogradu.rs)\nTagovibg svaštara delta city dub humanitarna akcija zdrav život\nPrethodni Izložba „Crno / Belo“ u Knez Mihailovoj\nSledeći Istraživanje: Ko su posetioci beogradskih galerija?


Humanost srpske dijaspore: JUNACI u nevolji – Naši u svetu\nObjavljeno 30/03/20 u 16:00\nRanko Tomović, počasni konzul iz Katovica\nVest da je Fond dijaspore za maticu uplatio 11.720.000 dinara (100.000,00 evra) kao prvu pomoć otadžbini za zaustavljanje i iskorenjivanje pandemije COVID 19 u suštini je primer srpskog ponašanja, jer kod našeg naroda se u muci poznaju junaci.\nOvako ovaj humani čin jedne od najvećih srpskih dobrotvornih organizacija prokomentarisao je Mića Jakšić, predsednik Matice iseljenika i Srba u regionu, koji je uputio apel svim Srbima sveta da slede primer Fonda dijaspora za maticu.\nOvo srpsko humanitarno udruženje osnovano je na Saboru matice i rasejanja početkom avgusta 1999. u Beogradu sa ciljem da pomaže obnovu i razvoj zemlje, očuvanje nacionalnog identiteta. kulturne veze matice i rasejanja i pruža shumanitarnu pomoć ugroženom narodu. Osnivači su bili dr Miloje Milićević iz Berlina, Mihajlo Milićević iz Toronta, Živorad Jovanović iz Beograda, Gojko Slijepčević iz Stokholma i još 350 delegata iz matice i rasejanja.\nUpravni i nadzorni odbor imaju devet članova iz dijaspore: Mladen Pavlović, Ljiljana Pantić Skaramela, dr Branislav Đorđević iz Švajcarske, dr Ljiljana Vener, Đorđe Đorđević, Predrag Rakočević iz Nemačke i Ratko Milićević iz Australije.\n“Fond je prilozima iz rasejanja samo 2000. godine sakupio 12 miliona nemačkih maraka. O toga je 6 miliona maraka investirao u obnovu porušene Srbije. Sa 7 miliona evra finansirao je zbrinjavanje naroda od poplava, zemljotresa, siromaštva. Izgradio je bolnice, škole, domove, obdaništa, smeštaj za izbeglice, narodne kuhinje i finansirao školovanje đaka i studenata u Srbiji i Republici Srpskoj”, saznali smo u Fondu.\nPosebne aktivnosti pomoći bile su tokom katasrofalnih poplava 2014. godine, a 2015. godine obnovljen je rad fondacije “Sanje Milenković”, koja pomaže učenike, mlade talente u oblasti matematike.\n“Ova najnovija pomoć uplaćena je na bankovni račun Ministarstva zdravlja Republike Srbije, a namenjena je nabavci najneophodnije medicinske opreme, lekova i materijala za urgentne potrebe zdravstvenih ustanova u Srbiji i Republici Srpskoj”, kažu u Fondu dobrotvori, koji ne žele preveliki publicitet oko pomoći koju smatraju svojom patriotskom željom.\nUpravni odbor Fonda dijaspora za maticu je ovom prilikom pozvao sunarodnike u rasejanju da, svako u skladu sa svojim mogućnostima, u ovom teškom periodu iskaže solidarnost i pridruži se akciji prikupljanja humanitarne pomoći kako bi se pandemija virusa COVID 19 savladala u što kraćem vremenu i otklonile njene posledice.\nU međuvremenu naši ugledni sportisti iz sveta i “svetski ambasadori Srbije” dali svoje humanitarne prilog svojoj otadžbini. Teniserka Ana Ivanović iz Nemačke je zajedno sa nekoliko kompanija pod okriljem UNICEF-a donirala Srbiji 35 respiratora. A 1.700 ugroženih porodica dobilo je higijenske pakete kako bi što lakše prošle kroz krizu usled korona virusa.\nSrpski fudbaler Luka Jović iz Madrida poklonio je 50.000 evra za kupovinu respiratora neophodnih u borbi protiv koronavirusa u Srbiji Svetski šampion u tenisu Novak Đoković sa suprugom Jelenom darovao je otadžbini milion evra kao pomoć u brobi protiv ove opake pandemije.\n“Mnogi poznati ljudi iz rasejanja imaju svoje fondacije za pomoć srpskom narodu u otadžbini i ja verujem da su oni već u akciji darivanja neophodnih sredstava za borbu protiv one pandemije”, kaže Mića Jakšić i pominje fondacije koje imaju, na primer, Vlade Divac, Neven Subotić, Dejan Stanković, Miloš Teodosić, Jelena Janković i drugi uspešni sportisti srpskog porekla.\nPored sportista svoje fonadcije imaju i uspešni poslovni ljudi iz dijaspore, kao što su, na primer, Filip i Madlena Cepter, Branko Tupanjac, Slobodan Pavlović, Slavica Radić Eklston, Ubavka Matić, Miomir Glavčić, Milun Nikolić iz Beča.\nBečki biznismen Goran Nikolić, vlasnik autobuske kompanije „Nikolić prevoz“ donirao je mantile medicinskim radnicima u Negotinu da bi im se zahvalio za borbu protiv korona virusa.\nAkademik Svetlana Matić, austrijski profesor, patriota, predsednik Austrijsko-srpskog udruženja za kulturnu saradnju „Vilhamina Mina Karadžić“, koja je darivana pomoć Opštoj bolnici u Pančevu, okuplja u Beču naše humanitarce za pomoć lekarima i medicinskom osoblju u Srbiji u borbi sa korona virusom..\nU svetu živi 2,5 miliona srpskih iseljenika, gastarbajtera i manjinaca i svi oni na neki način žele da se uključe u pomoć srpskom narodu u otadžbini. Naši ljudi se javljaju srpskim ambasadama i konzulatima i traže načine da pomognu. To nam je potvrdio Miroljub Petrović, ambasador Republike Srbije u Australiji.\n“Ambasada Republike Srbije u Kanberi i Generalni konzulat u Sidneju primili su prethodnih dana mnogobrojne pozive članova srpske zajednice koji žele da pruže podršku Republici Srbiji u borbi protiv pandemije virusa korona. Ambasada je 23. marta 2020. godine otvorila poseban bankovni račun kod Komonvelt Banke, namenjen isključivo prijemu donacija u novcu koje će biti korišćene u borbi protiv korona virusa.”\nOva aktivnost ambasada i konzulata je direktno vezana za preporuku ministra diplomatije Ivice Dačića, koje je uputio našim ambasadorima, konzulima, ali i počasnim konzulima Srbije u svetu.\n“Nama kao Počasnom konzulatu R. Srbije u Katovicama i meni kao počasom konzulu poslata su iz otadžbine dva predloga. Prvi je od Vlade Srije, koja nam je dala upustva kako da se organizujemo i pomažemo našim državljanima u Poljskoj. A od ministra Dačića sam dobio da se angažujem sa našim ljudima i Poljacima oko prikupljanja pomoći, novčane i materialne za našu Srbiju”, rekao nam je počasni konzul Ranko Tomović, inače, poslovni čovek poreklom iz Čačka.\nSrbija još od vremena pre Prvog svetskog rata ima počasne konzule u inostranstvu. Tu počast i zvanje dodelilo im je Ministarstvo spoljnih poslova Republike Srbije. Danas Srbija ima oko pedeset počasnih konzula u svetu. To su, uglavnom, ugledne ličnosti, strani državljani, a a nekoliko njih su i srpskog porekla. Oni zastupaju srpske interese u svetu i pomažu našu zemlju.\nU Belgiji je, na primer, počasni konzul mr Aleksandar Davidović, u Irskoj mr Živko Jakšić, na Islandu su članovi porodice Kojić, u Kneževini Monako je Goran Đoković, stric tenisera Novaka Đokovića, a u Poljskoj je mr Ranko Tomović i u Slovačkoj dr Mojmir Vrlik. U Sad je počasni konzul Aleks Mačeski iz Klivlenda, a u Vijetnamu Dragan Mladenović, fabrikant poreklom iz Vlasotinca.\nMeđu nezvanične počasne ličnosti Srbije, kao ambasador humanosti ističe se posebno gospodin Arno Gujon. Ovaj francuski humanitarac, osnivač organizacije “Solidarnost za Kosovo“kaže da su, u vremenu kada je virus korona pogodio ceo svet, Srbi sa Kosova u posebno teškom položaju jer su ugroženi ne samo od virusa, nego i od poteza prištinske vlade.\n“Mi nastavljamo da radimo iako su uslovi još teži nego ranije. Ako im ne pomažemo sada, možda oni neće imati dovoljno hrane za nekoliko meseci. To je ono što moramo da izbegnemo i zato sam apelovao na sve ljude dobre volje, kako u Francuskoj tako i u Srbiji, da nastave da pomažu Srbima na Kosmetu”, izjavio je ovih dana Arno Gujon.\nKako je došlo do povećanja broj obolelih od virusa, što zahteva ogromnu angažovanost medicinskih stručnjaka i radnika, Ministarstvo spoljnih poslova je oglasilo i poziv našim lekarima, sestrama i tehnučarima koji rade u svetu da dođu kući i pomognu srpskom narodu.\nOsmišljen je specijalni program “Tačka povratka”, u saradnji sa Ministarstvom spoljnih poslova Vlade Republike Srbije i diplomatsko-konzularnim predstavništvima Srbije i uz podršku Programa UN za razvoj (UNDP), koji poziva slobodne medicinske radnike i radnice u inostranstvu da se prijave ukoliko su spremni da se, ukoliko bude potrebno, privremeno vrate u zemlju i svojim znanjem, iskustvom i veštinama pomognu u borbi sa epidemijom koronavirusa u Srbiji. U tom pozivu piše:\n“Usled rastućeg pritiska na zdravstveni sistem, u želji da se na vreme pripremimo i podržimo borbu za očuvanje života i zdravlja građana Srbije, pozivamo sve slobodne zdravstvene radnike i radnice, lekare, medicinske sestre, medicinske tehničare i druge zdravstvene stručnjake koji se nalaze u inostranstvu, da dostave informacije o svojoj raspoloživosti, kao i konkretnom stručnom znanju i iskustvu.”\nU Srbiju se već vratila 24 medicinska radnika, koji su, napustili posao u Nemačkoj da bi pomogli Srbiji, iako su suočeni sa pretnjama da kasnije više neće moći da se zaposle nigde u EU.\nDONACIJE BEZ POREZA ?\nU zapadnim država humanitarna pomoć i ostale vrste dobrotvornih donacija su oslobođeni poreza. Njihov iznos se odbija od poreza davalaca i to stimuliše dobrotvore da daruju svoju pomoć tamo gde je neophodna. U Srbiji se humanitarna pomoć i donacije oporezuju, što je svojev rsna prepreka ka većem dobročinstvu naših ljudi iz sveta. Narodna banka Srbije je proporučila da se ti naši porezi u ovom teškom vremenu ne primenjuju.\nCOVID 19Fond za dijasporuministarstvo zdravlja\nEpidemiolog Predrag Kon: U Srbiji ukupno 785 zaraženih koronom, još tri smrtna slučaja!\nEvakuacija srpskih državljana sa područja Italije! Generalni konzulat u Trstu organizuje povratak!\nNemačka: Ponovo porast broja zaraženih, dvostruko veći nego prethodnih dana\n“Treba još malo strpljenja kada je reč o porodicama u Austriji i Srbiji koje su…\n29/05/20 u 13:00 0\nBroj novozaraženih je skoro dvostruko veći nego proteklih dana.\n29/05/20 u 10:36 0\nZa navijače Crvene zvezde 29. maj je od 1991. godine postao ''crveno slovo'' u kalendaru. Danas, 29 godina kasnije,…\nHaos u Mineapolisu, uvedeno vanredno stanje: Više hiljada…\n29/05/20 u 10:30\n29/05/20 u 08:00 0\nOko pola miliona građana dnevno dobije 100 evra finansijske pomoći od države. Pitanje koje ovih dana muči mnoge…\nProkletstvo! Nikola Jokić snimljen u šetnji, o njegovoj kilaži se priča (VIDEO)\n28/05/20 u 22:30 0\nPandemija koronavirusa uzrokovala je prekid košarke na celoj planeti. Mnoga prvenstva su otkazana, dok u NBA…\nCela Srbija je juče pričala o pet parova blizanaca koji su se rodili,…\n28/05/20 u 22:00\n28/05/20 u 19:30 0\n28/05/20 u 16:30 0\nAlan Islamović, bivši član legendarne grupe “Bijelo dugme”, koji živi u Hrvatskoj, udružio je snage sa bivšim…\nMinistar zdravlja Austrije: Italija je i dalje žarište, oprezno sa granicama\n28/05/20 u 10:30 0\nMinistar zdravlja Austrije Rudolf Anšober i ministarka turizma Elizabet Kestinger koče otvaranje granice prema…\n28/05/20 u 08:30 0\nU Nemačkoj je registrovano 353 novih slučajeva korona virusa.\nNEĆE VAM SE SVIDETI! Grčka je propisala zdravstvene protokole po…\n27/05/20 u 20:30\n27/05/20 u 19:30 0\nIzbor Ljubice Rajković za Miss Evrope samo potvrđuje gracioznost i lepotu Srpkinja, kako dama iz otadžbine, tako i…\nPrvo putovanje posle korone: Austrijski ministri sutra u…\n27/05/20 u 14:30\nNa Svetu Goru ovako mogu čak i žene: Postanite virtuelni hodočasnik vrta Presvete…\n27/05/20 u 13:30 0\nTuristi koji ne mogu još da dođu u Grčku imaju priliku da uživaju u veličanstvenom pogledu na manastir Meteore i…\nAmbasador Turske u Austriji pozvan u Ministarstvo zbog izjave o Božiću…\n27/05/20 u 11:30\n27/05/20 u 10:42 0\n"Der Klasiker" ostavlja bez posla Švajcarca.\nFrancuski lekari otkrili: Odbrana od virusa korona možda leži u…\n27/05/20 u 09:00\nZarobljeni Srbi na franfurtskom aerodromu stigli u Srbiju ali avionom Željka…\n27/05/20 u 08:00 0\nBranko J. i još pet državljana Srbije, koji su u nedelju ostali zarobljeni na aerodoromu u Frankfurtu, stigli su…\nUVEDENE MERE RECIPROCITETA! Zabranjeno sletanje aviona…\n26/05/20 u 20:00\n26/05/20 u 17:00\nSrpski lekar koji je trovao kolege u opasnim problemima, policija pronašla ključan…\n26/05/20 u 16:00 0\nAdvokat srpskog lekara koji je uhapšen u Beču tvrdi da je njegov klijent nevin\nZa ponos! Jelena Đoković u kratkoj i lepršavoj suknji pokazala tenisko umeće na…\n26/05/20 u 13:00 0\nNa ovu njenu igru Nole je sigurno preponsan.\n26/05/20 u 10:00 0\nŠpanija je revidirala podatke o broju umrlih od koronavirusa, navodeći da je umrlo skoro 2.000 ljudi manje nego što…


Stefanović i Lukač razgovarali o unapređenju saradnje – Studio B\nBeograd 3°C u 07:00\nStefanović i Lukač razgovarali o unapređenju saradnje Tanjug\nObjavljeno: 03.03.2021. 16:06 Izmenjeno: 03.03.2021. 16:06\nNastavak i unapređenje saradnje Ministarstava odbrane Srbije i unutrašnjih poslova Republike Srpske bili su tema razgovora ministara Nebojše Stefanovića i Dragana Lukača\nFOTO TANJUG/ MINISTARSTVO ODBRANE/ DARIMIR BANDA/ bg\nStefanović je istakao da je bratska Republika Srpska za Srbiju strateški partner i da su do sada realizovani brojni projekti koji su od izuzetne koristi za svakodnevni život građana, saopšteno je posle susreta.\nNaveo je da su Ministarstvo odbrane i Vojska Srbije spremni i za intenziviranje saradnje u narednom periodu, posebno u vojnoobrazovnoj oblasti, a dvojica ministara razmatrala su i mogućnosti realizacije zajedničkih obuka.\nMinistar Lukač je rekao da je izuzetno zahvalan Ministarstvu odbrane na dosadašnjoj saradnji, naročito na pomoći u vojnoobrazovnoj oblasti.\nPrema Protokolu o školovanju u vojnoobrazovnim ustanovama, pripadnici Ministarstva unutrašnjih poslova Republike Srpske školuju na Univerzitetu odbrane, a u ovom trenutku na Vojnoj akademiji u Beogradu šest kadeta MUP-a RS.


Ograničen broj, neograničena avantura - GARAŽA\nMINI Srbija pripremio je specijalnu akcijsku ponudu za 8 poslednjih automobila MINI Countryman SD ALL4 (R60) modela, koja donosi uštedu i do 4500 eura. Svih 8 automobila dolazi u atraktivnim paketima dodatne opreme i širokom spektru boja. Ono što je zajedničko za sve modele je dvolitarski turbo dizel motor sa 143 konjske snage uz integralni pogon na sva 4 točka (All4) i automatski menjač.\nUz potpuno nov i jedinstven način finansiranja MINI SELECT FINANCING, kupci u značajnoj meri mogu da prilagode celokupan plan otplate vozila prema svojim potrebama i u skladu sa budžetom. Ovako fleksibilan način finansiranja omogućava kupcima da kreiraju ratu po svojoj želji, kao i otkupnu vrednost automobila po isteku poslednje rate. Koju god kombinaciju visine učešća, roka otplate i otkupne vrednosti vozila da izaberu, kamatna stopa iznosi 3,99%.\nUpoznajte se sa ponudom na linku https://goo.gl/3k0ayR i pripremite na neograničenu avanturu sa svakim pređenim kilometrom.\nZa više informacija kontaktirajte MINI prodajni tim:\nTelefoni: +381 11 35 39 930, +381 11 35 39 931\nAdresa: Radnička 8, 11000 Beograd, Srbija\n8 akcija countryman mini osam\nPrevious post:Dva prestižna priznanja za BMW u organizaciji magazina “Auto Bild”\nNext post:EKO Lein racing potvrdio dominaciju u centralnoj Evropi


Članice EU na korak od uvođenja kovid pasoša – Bankar.me\nČlanice EU na korak od uvođenja kovid pasoša\nApril 23, 2021 EVROPA, SVE VIJESTI, TURIZAM Leave a comment\nKako je zvanični Brisel saopštio, države članice dogovorile su smjernice za primjenu tehničkih specifikacija potrebnih za funkcionisanje sistema kovid pasoša (covid pass) ili kako ih u sjedištu EK zovu „zelenih digitalnih sertifikata“. Cilj je da do juna ove godine kompletan sistem bude u funkciji, prenosi slovenački Finance.si.\n„Dogovorene tehničke specifikacije, između ostalog, pokrivaju strukturu podataka i mehanizme kodiranja, uključujući QR kod, koji će obezbijediti da se svi sertifikati, kako oni digitalni, tako i papirni, mogu verifikovati širom EU. Države članice EU će, putem posebnog portala, moći da razmenjuju informacije, kao i da utvrđuju autentičnost sertifikata, bez potrebe za prenos ličnih podataka vlasnika potvrde“, navodi se u objavi zvaničnog Brisela.\nParalelno sa ovom, tehničkom pripremom, odvija se i zakonodavna procedura uvođenja kovid pasoša u EU. Podsjetimo, Brisel je 17. marta ove godine objavio predlog uredbe o uvođenju zelenog digitalnog sertifikata, nakon čega su uslijedili pregovori u okviru članica Unije. Pregovaračka pozicija je, nakon usvojenih primjedbi zemalja članica, postavljena 14. aprila.\nOčekuje se da tokom naredne nedjelje poslanici Evropskog parlamenta odlučuju o mandatu za pregovore sa državama članicama na posebnoj, plenarnoj sjednici.\nPOJMOVIcovid pass Korona pasoš\nPrevious Američki porodični plan, koji će finansirati bogati\nSljedeći Zaduživanje Velike Britanije dostiglo najviši nivo od Drugog svjetskog rata\nKovid pasoš: Spas za turizam ili nove podjele unutar EU


PREPORUKA SVIM ZEMLJAMA DA SE PRIPREME ZA ŠIRENJE ZARAZE\nStručnjaci Međunarodne komisije za vanredne situacije Svjetske zdravstvene organizacije preporučili su svim zemljama da se pripreme za dalje širenje koronavirusa i da preduzmu mjere predostrožnosti, saopšteno je na internet stranici SZO.\nU saopštenju se navodi da se očekuje da se može dogoditi unošenje zaraze u bilo koju zemlju, te da bi sve države trebalo da se pripreme za suzbijanje širenja aktivnim praćenjem situacije, ranim otkrivanjem zaraze, izolovanjem i kontrolisanjem slučajeva, praćenjem kontakata, sprečavanjem daljeg širenja i dostavljanjem svih podataka Organizaciji.\nSZO u izvještaju poziva zemlje da posebno obrate pažnju na smanjenje zaraze kod ljudi, sprečavanje sekundarnog prenošenja i širenja na međunarodnom nivou, kao i da doprinesu međunarodnom odgovoru multisektorskom komunikacijom i saradnjom, te da aktivno učestvuju u dobijanju saznanja o virusu i zarazi, javio je TASS.\nMeđunarodna organizacija pozvala je globalnu zajednicu da pokaže solidarnost i saradnju u pronalaženju izvora novog virusa i otkrivanju punog potencijala prenošenja, kao i za sprovođenje istraživanja sa ciljem pronalaženja potrebnog lijeka.\nSrpski ljekar ne isključuje mogućnost da je koronavirus koji se prvo javio u Kini, a zatim proširio i u druge zemlje, vještački stvoren u laboratoriji.\nEpidemija je “eksplozivna” i lako se širi, jer je u pitanju respiratorni virus, bolest se širi kapljičnim putem u kontaktu sa zaraženom osobom.\nLjekar i virusolog ne isključuje mogućnost da je mutacija korona virusa izazvana vještački u laboratoriji i puštena tamo gdje neko želi da napravi veliku ekonomsku štetu.\n“Mi to zovemo biološkim ratom ili biološkom diverzijom. Često kažem da je to nevidljivi neprijatelj, a nepoznati napadač. To je najeftiniji način da nekom napravite štetu i ljudsku i ekonomsku, jer staje sva privreda, zbog velikog broja oboljelih”, zaključio je Petrović.\nPet kineskih gradova stavljeno je u karantin, a Peking je otkazao niz javnih događaja povodom novogodišnjih praznika u pokušaju da spriječi širenje smrtonosne epidemije korona virusa.U Kini je do sada od posljedica zaraze preminulo 26 ljudi.


GRADSKI FORUM- „Uloga relevantnih aktera u poboljšanju inkluzivne klime u zajednici“ - Media & reform centar Niš\nPosted on 14 марта, 2016 July 28, 2016 by mirc\nUtorak, 15. mart 2016. godine, 19 sati\nDeli prostor, Davidova 2, 18000 Niš\nDruštvo za razvoj dece i mladih – Otvoreni klub iz Niša, u saradnji sa Centrom za interaktivnu pedagogiju iz Beograda i Media i reform centrom Niš, poziva vas na gradski forum i akciju „Inkluzivni omnibus“. U okviru ove akcije biće prikazana inkluzivna predstava pod nazivom „Saksija, lopta i Pinokio“, koju će izvesti deca iz ŠOSO „14. oktobar“ i mladi aktivisti iz Otvorenog kluba.\nNakon toga stručnjaci iz oblasti inkluzivnog obrazovanja, predstavnici niških osnovnih i srednjih škola, lokalne samouprave, organizacija civilnog društva, invalidskih organizacija, medija, kao i ostali zainteresovani građani diskutovaće o pitanjima u vezi sa inkluzivnim obrazovanjem i ulogama nadležnih institucija na lokalnom nivou, izazovima u radu Interresorne komisije, problemima sa primenom njihovih preporuka. Pored toga, govoriće se i o tome u kojoj meri preporuke ovog tela utiču na poboljšanje stanja inkluzivnog obrazovanja u niškim školama, kao i koliko to zaista ima uticaja na decu kao krajnje korisnike.\nO ovoj temi razgovaraće:\nMirjana Radović, psihološkinja\nValentina Rančić, savetnica Regionalnog centra za profesionalni razvoj zaposlenih u obrazovanju\nMilena Mladenović, učiteljica\nLjiljana Radovanović-Tošić, moderatorka\nGrađani će moći da postavljaju pitanja na samom događaju ili putem tvitera korišćenjem #gradskiforum.


Tahiri: Nije vreme za dijalog - Politika - Dnevni list Danas\nPočetna » Politika » Tahiri: Nije vreme za dijalog\n2Piše: FoNet 28. marta 2019. 11.16\nOna je u intervjuu prištinskom listu Epoka e re, rekla da je šefica diplomatije EU Frederika Mogerini izdala je evropske principe i da bi trebalo sačekati novo rukovodstvo Unije za konačni sporazum između dve zemlje. Tahiri smatra da je 100 taksa za srpske proizvode trenutno jedini mehanizam koji ubija ideju promene granica.\n„Taksa je trenutno jedini mehanizam koji ubija ideju promene granica. Drugim rečima, ona štiti granice države Kosovo, jer, kao što smo svi videli, Skupština Kosova nije uspela da stvori jedinstvenu poziciju političkog spektra oko platforme. Dakle, platformu su glasale samo političke stranke koje su na vlasti i Socijaldemokratska partija Kosova“, rekla je Tahiri.\nBivša ministarka je pozvala političke stranke da se ujedine u interesu Kosova, u ovom slučaju, u odbrani njegovih granica.\ndijalog beograda i pristine, edita tahiriPriština\n28. marta 2019. u 12.24\nA za sta je vreme, ako ne za nastavak dijaloga?\n28. marta 2019. u 13.40\nOva je bila ministarka, kada se vodio dialog sa Beogradom, i sporazumi koji su postignuti nisu ispunjeni, sta je prduzela tada da se to realizuje, izgleda nista.! Sada soli pamet, jer nema nikakvu funkciju i sa tribina zvizdi.! Ovakvim politicarima i onima koji su sada na vlasti prosljo je odavno rok trajanja. adio/!


Zaštita od prekomernih računa za mobilne telefone\nNaslovna Info Srbija Zaštita od prekomernih računa za mobilne telefone\nNovi zakon o elektronskim komunikacijama biće usvojen do kraja godine.\nNovi zakon o elektronskim komunikacijama predviđa obaveznu registraciju pripejd korisnika mobilne telefonije, zaštitu potrošača od prekomernih računa i osiguravanje bezbednosti dece na internetu, izjavila je državna sekretarka u Ministarstvu trgovine i telekomunikacija Tatjana Matić.\nOna je izrazila uverenje da će predlog zakona, koji je Vlada Srbije juče usvojila, brzo ući u skupštinsku proceduru i da će biti usvojen do kraja godine.\n„Novi zakon predviđa unapređenja kad je reč o finansiranju i radu regulatorne agencije RATEL, koji će sada biti potpuno transparentan i usklađen sa normama evropskih direktiva“, rekla je Matić.\nPrema njenim rečima, RATEL će dobiti novu ulogu u cilju zaštite od prekomernih računa, jer je toj agenciji novim zakonom dodeljena mogućnost vansudskog rešavanja mnogobrojnih sporova koji se najčešće odnose na visinu računa, čime će se rok za dostizanje pravde znatno skratiti. Matić podseća da je bilo mnogo pritužbi kad je u pitanju visina računa, ali i neke odredbe ugovora koje su mobilni operatori samovoljno menjali, bez pristanka potrošača.\n„Posebnu pažnju smo obratili na bezbednost dece na internetu, odnosno na roditeljsku kontrolu koja je kao obaveza nametnuta operatorima da je ponude prilikom kupovine svakog paketa“, rekla je Matić.\nNovi zakon, navela je, predviđa i obaveznu registraciju pripejd korisnika mobilne telefonije, kao novinu u skladu sa zahtevima i regulativom EU čija većina država članica ima takvu registraciju.\n„Ovo je jedan od načina da predupredimo određene rizične situacije. Pripejd korisnici će se sada registrovati i potrudićemo se da ta registracija ne bude komplikovana niti da dodatno opterećuje korisnike“, rekla je Matić. Biće omogućeno da se registracija obavi ne samo u poslovnicama mobilnih operatora, već i u drugim maloprodajnim objektima koji imaju dovoljno razvijene informacione sisteme.\nMatić je napomenula da će tema presretanja i zadržavanja podataka biti regulisana nekim drugim propisom: „Bitno je razdvojiti bezbednost od tržišta elektronske komunikacije i zato smo želeli da te dve teme razdvojimo. Verujemo da će zakon o presretanju biti donet tokom sledeće godine“.\nPrvo penzionerima 3520 dinara iz paketa „30+30“\nRačun za mobilni telefon\nPrethodni tekstLegalizacija u Bačkoj Palanci: Polako, ali u skladu sa propisima\nSledeći tekstDeca vole da treniraju, i to je najvažnije!


Beta 2. avgusta 2020. 15:35\nPremijer Izraela Benjamin Netanjahu kritikovao je danas izraelske mediji zbog, kako je rekao, jednostranog izveštavanja o protestima protiv njegove vlade, optuživši ih da se ponašaju kao u „totalitarnoj Severnoj Koreji“.\nNetanjahu je na sednici Vlade, govoreći o masovnim demonstracijama na kojima se zahteva njegova ostavka, rekao da osudjuje nasilje „bilo koje strane“, ali da vidi „pokušaj gaženja demokratije u ime demokratije“.\nOn je osudio demonstrante što, izmedju ostalog, blokiraju ulice, i stvaraju probleme stanovnicima dela grada gde mu je rezidencija, preneli su izraelski mediji.\n„Niko ne ograničava proteste, suprotno je istina, mi im pomažemo. Proteste podstiču posebno mediji. Odbacujem jednostran pristup većine medija. Oni ne izveštavaju o protestima, već učestvuju u njima“, ocenio je Netanjahu.\nRekao je da na tim protestima ima i nasilja i podsetio da je jedan policajac teško povredjen, a da to niko nije osudio.\nNetanjahu je rekao da mediji ignorišu, a političari ćute na „divlje huškanje bez ograničenja, uključujući svakodnevne pozive na ubistvo premijera i njegove porodice“.\nOn je ocenio da do sada nije bilo takve iskrivljene mobilizacije medija „u maniru Severne Koreje“.\nLider izraelske opozicije, vodja partije centra Ješ atid (Ima budućnosti) Jair Lapid je osudio Netanjahuovu izjavu o medijima.\nLapid je ocenio da Netanjahu nije uspeo da prevazidje krizu nastalu zbog pandemije koronavirusa, da nije pomogao samozaposlenima i da je ostavka premijera jedini način da protesti prestanu.\nPremijer je danas demonstrante nazvao „anarhistima i levičarima koji pokušavaju da zbace jakog desničarskog lidera“, prenela je agencija Asošiejted pres.


"Kad uđete u EU ukidamo roming, do tada ćemo raditi na njegovom sniženju" - Nedeljnik\n"Kad uđete u EU ukidamo roming, do tada ćemo raditi na njegovom sniženju"\nEvropska komesarka za digitalno društvo i ekonomiju Marija Gabrijel je rekla da je plan da do leta 2019. godine cena megabajta u romingu bude 70 centi, a do 2021. godine 20 centi\nEvropska komesarka za digitalno društvo i ekonomiju Marija Gabrijel izjavila je da će roming za region Zapadnog Balkana biti ukinut kada zemlje regiona postanu članice Evropske unije, ali da će se do tada raditi na sniženju cena, preneo je N1.\n"Srbija i region treba da postanu članice EU i u tom trenutku neće biti posebnih cena rominga. Sada pričamo o sniženju cena rominga", rekla je Gabrijel je na konferenciji za novinare sa premijerkom Srbije Anom Brnabić.\nEvropska komesarka je kazala da je plan da do leta 2019. godine cena megabajta u romingu bude 70 centi, a do 2021. godine 20 centi.\n"Sada često dobijete poruku da je cena 14 evra", rekla je Gabrijel.\nKomesarka je kazala da je sniženje cena rominga prioritet u Digitalnoj agendi za Zapadni Balkan, jer će to koristiti građanima regiona, ali i privredi.\n"Računamo na spremnost zemalja regiona da se ide napred. Već postoji dogovor sa četiri zemlje", rekla je Gabrijel i dodala da se nada da će uskoro imati i jasan raspored kada i koliko će biti snižene cene SMS poruka i poziva.


PDV veći, plate i penzije manje?! – Ozon Media\nSremska Mitrovica – Fiskalni savet traži hitno povećanje PDV-a na 22 odsto- u suprotnom, doći će do pada dinara, smanjenja zaposlenosti i standarda, kao i do rasta inflacije.\nFiskalni savet, nezavisna stručna institucija koju je formirala država, upozorava da će bez povećanja PDV-a i drugih mera, javni dug koji sada iznosi 50 odsto bruto društvenog proizvoda, porasti na 55 odsto.\nPrema poslednjim podacima za januar ove godine, javni dug iznosio je 14,34 milijarde evra. Zakonom o budžetskom sistemu definisano je da javni dug može da bude do 45 odsto BDP, a sada je on uveliko premašen.\n„U slučaju da se ne preduzmu mere, doći će do sloma. Država će biti u nemogućnosti da vrati dug i isplati plate u javnom sektoru i penzije. Imaćemo još veće docnje u plaćanju računa za vodu, struju i sirovine, a to znači raspad sistema, gubitak radnih mesta. Jer ako propada javni sektor, propast sledi i privatnom sektoru“, upozorava na opasnost situacije profesor Ljubomir Madžar.\nPavle Petrović, predsednik Fiskalnog saveta, upozorio je da je deficit glavni pokretač rasta javnog duga. Fiskalni savet je predložio tri kratkoročne mere za konsolidaciju i hitno sprovođenje.\n„Prva je zamrzavanje penzija i plata u javnom sektoru koje bi ostale zamrznute i u 2013. godini. Uporedo je potrebno sprovesti i poresku reformu koja bi podrazumevala povećanje obe stope PDV, opšte sa 18 na 22 i snižene sa osam na 10 odsto. U slučaju da se PDV poveća na 20 odsto, neophodno bi bilo smanjenje penzija i plata pet-šest odsto“, kaže Petrović.\nNova vlada mora odmah u junu, a najkasnije avgustu da sprovede oštre mere za smanjivanje deficita u ovoj i u 2013. godini, navode u Fiskalnom savetu, a prenosi Blic.\nNa taj način uštedela bi se milijarda evra u ovoj i idućoj godini. Do kraja godine potrebno je obezbediti 2,5 milijardi evra novog zaduživanja, za finansiranje deficita i otplatu glavnice javnog duga.\nU toku su prijave izlagača za „Srem Folk Fest“\n29.07.2019. Ozon Komentari su isključeni na U toku su prijave izlagača za „Srem Folk Fest“\n10.02.2016. Ozon Komentari su isključeni na Promocija knjige „Ljudi i njhove ćudi“ Miomira Filipovića\n31.12.2010. Ozon Komentari su isključeni na Uhapšen pljačkaš pošte u Rumi


Holandija ojačava ključni nasip odbrane zemlje od mora\n► Holandija ojačava ključni nasip odbrane zemlje od mora\nHolandija je pokrenula projekat obnove i ojačavanja 87 godina starog nasipa Afsluitdajk, jedne od ključnih odbrana zemlje od najstarijeg neprijatelja, mora, usled klimatskih promena koje donose sve jače oluje i podižu nivo mora.\nRad na ojačavanju 32 kilometra dugog nasipa koji razdvaja provincije Severna Holandija i Frisland je već počeo i očekuje se da će trajati do 2023. godine.\nOno što čeka Afsluitdajk i druge priobalne regione u svetu u narednim decenijama biće izneto ove nedelje u novom naučnom izveštaju UN o efektima klimatskih promena na led i okeane.\n"Holandija je trenutno najbezbednija delta u svetu. Želimo da tako i ostane", navela je vlada u saopštenju povodom novog programa.\nBoris Tojnis, ekspert za vanredno upravljanje vodama u holandskoj vodnoj agenciji Rajksvaterštat, nedavno je rekao da nivo mora već godinama raste "ali da je glavna briga to da li će se to ubrzati".\nGlavni deo posla će se obavljati u rezervoaru zvanom "dimnjak" u industrijskom području Delfta, starog grada najpoznatijeg po vrsnon plavom i belom porcelanu i slikaru Johanesu Vermeru. Inženjeri su napravili model preseka nasipa u tom rezervoaru i testiraju ga udarima talasa za koje kažu da se dešavaju samo jednom u 10.000 godina. Cilj je da se osigura da novi dizajn može preživeti razornu moć takve oluje.\n"Znamo da nivo mora raste ali se povećava i olujnost u ovom području, tako da su vetrovi brži a talasi veći", naveo je on.\nStepen inovativnosti i neprestana briga koji su potrebni za održavanja hiljada kilometara holandskih nasipa i brana nisu jeftini. Vlada Holandije je za takve projekte u periodu od 2020. do 2033. godine odredila skoro 18 milijardi evra.\nMeđutim, povrat te investicije nije samo u suvim nogama 17 miliona stanovnika Holandije. Jedna industrijska grupa je ocenima da je holandski izvoz u sektoru voda 2018. godine iznosio 7,6 milijardi evra, jer Holanđani prodaju ekspertizu zemljama i gradovima na maloj nadmorskoj visini širom sveta.\nUdruženje upozorava na nelegalno probijanje Savskog nasipa\nNeformalno udruženje Savski nasip saopštilo je da su danas u Omladinskih brigada kod broja 232 u bloku 70 ponovo otkrili pet nelegalnih cevi i crevo koje ulazi u nasip, i upozorilo da je time,...


Jang Bo: Obavićemo kvalitetno i na vreme sve radove – Krstarica\nJang Bo: Obavićemo kvalitetno i na vreme sve radove\nTanjug 12. novembra 2021. 11:35\nBEOGRAD – Generalni direktor kompanije Pauer konstrakšn korpporejšn of Čajna za Srbiju Jang Bo kaže da je svestan značaja projekata o izgradnji pristupne saobraćajnice Gornji Milanovac – petlja Takovo i obilaznice kod Požege Užica i Loznice, kao i tunela ispod Kadinjače.\n„Svesni smo kakav značaj ovi projekti imaju za poboljšanju saobraćajnih uslova u zapadnim i jugozapadnim krajevima Srbije i zato ćemo nastojati da sve poslove obavimo kvalitetno i efikasno, izjavio je Jang Bo nakon potpisivanja komercijalnog i okvirnog ugovora za gradnju ovih saobraćajnica.\nPauer Čajna će, dodao je, u potpunosti iskoristiti tehničke i izvođačke mogućnnosti, kao i svoja uspešna iskustva u realizaciji projekata u Srbiji, Evropi i širom sveta da ubrza građevinske radove koji se očekuju u narednom periodu i da sve obavi kvalitetno i efikasno.\nAmbasadorka Kine u Srbiji Čen Bo uahvalila je Srbiji što nastavlja saradnju sa Kinom u oblasti infrastrukture.\n„Novi putevi imaju veliki značaj za lokalni ekonomski razvoj i doprineće kvalitetu života građana ovih krajeva, što konkretno pokazuje zajedničku želju naše dve zemlje da razvoj treba da koristi svim građanima, a sreća sam da će saradnja Kine i Srbije tome doprineti“, rekla je ambasadorka.\nČen Bo je ocenila da su prethodnih godina kineske kompanije poput Pauer Čajne osvojile poverenje srpske strane naprednom tehnologijom, kvalitetom izgradnje i poštovanjem ugovora.\n„Uverena sam da će naša saradnja u oblasti infrastrukture imati šire perspektive“, zaključila je.\nPošte Srbije i Turske potpisale Memorandum o saradnji\nVeće plate i bonusi Nemcima zaposlenim u državnom sektoru\nSutra Međunarodna konferencija o trzistu nekretnina u JIE\nSutra Međunarodna konferencija o tržištu nekretnina…\nKinezi grade brzu prugu od Novog Sada do granice sa…


Kao završno predavanje u prolećnom ciklusu predavanja o Arhuskoj konvenciji za učenike osmih razreda osnovnih škola u odžačkoj opštine, u okviru druge godine realizacije CSOnnect institucionalnog granta, koji sprovodi Regionalni centar za životnu sredinu ( REC ) uz finansijsku podršku Švedska agencija za međunarodni razvoj i saradnju (SIDA), danas je održano predavanje u OŠ „Vuk Karadžić“ u Deronjama. Osnovna škola „Vuk Karadžić“ je šesta škola u odžačkoj opštini u kojoj je održano ovo predavanje.\nSa osnovnim pojmovima o Arhuskoj konvenciji učenike je upoznao predsednik Ekološkog pokreta Odžaka Ivica Ćirić.\nOvim predavanjem završen je plan predavanja za ovu školsku godinu. Nastavak predavanja u preostalim školama odžačke opštine planiran je za septembar 2018. godine. Predavanja će se održati u osnovnim školama u Ratkovu, Laliću, Bogojevu i Bačkom Gračacu. Redosled predavanja biće utvrđen u dogovoru sa direktorima ovih škola.


Savo protiv Radnika video samo jednu dobru stvar! - Sportske.net\nStrateg "crno-belih" nije zadovoljan izdanjem u Humskoj.\nFoto ubod - Ljubav prema Partizanu nema granica, "gde god ti da igraš..."Pobeda od 3:0 na domaćem terenu, ali Savo nije zadovoljan!Pobeda od 3:0 na domaćem terenu, ali Savo nije zadovoljan!Navijači Partizana nemaju dilemu, svi pričaju o partiji JEDNOG fudbalera! (TVITOVI)SLS - Tošić pokrenuo "parni valjak", Natho "lepoticom" dokrajčio Radnik!\nTrener fudbalera Partizana Savo Milošević rekao je da je jedino zadovoljan pobedom na današnjem meču protiv Radnika, ali ne i izdanjem svoje ekipe na prolećnoj premijeri u Superligi Srbije.\n"Jedino dobro je tri boda i uvek je bitno pobediti na početku, a dosta stvari nisu bile onakve kakve smo želeli da budu. Verovatno još nedostaje taj takmičarski ritam i tu imamo neko opravdanje, ali za lošu koncentraciju, pogotovo u prvih 10-15 minuta, i loše energetski otvaranje utakmice, tu baš i nemamo opravdanje. Moraćemo neke stvari da korigujemo", rekao je Milošević novinarima nakon utakmice.\nFudbaleri Partizana pobedili su danas na svom terenu ekipu Radnika sa 3:0, u utakmici 21. kola Superlige Srbije.\n"Razumem fizički aspekt, da nismo još u takmičarskom ritmu i da smo tek izašli iz priprema, da to može da bude problem, ali neke druge stvari... Očgledno da i dalje mislimo da možemo da dobijemo protvnike lako. Danas smo imali sreće da postignemo golove iz prekida, iz igre nismo postigli gol, ali biće utakmica u kojima to neće biti dovoljno", rekao je Milošević.\nNa konstataciju novinara da, za razliku od jesenjeg dela šampionata, što se tiče rezultata nije bilo stresa, Milošević je kazao: "Možda je vama bila utakmica bez stresa".\n"Na pripremama smo imali pet ili šest utakmica i svaka od tih utakmica je bila bolja ozbiljno igrački od ove danas. Zaista ne mogu da budem zadovoljan. Što se tiče mirnoće, odnosno nervoze, ona je bila prisutna upravo zbog toga", rekao je Milošević.\n"Kada tako radite može da se desi da izgubite bodove. Ono što me najviše nervira je što ih danas nismo izgubili, ali će se negde vratiti. Sto puta sam ponovio da se sve stvari zaslužuju, dobre i loše. Ako u aprilu hoćemo da dobijemo ozbiljnu utakmicu, moramo danas da je zaslužimo, a ne kada mi odlučimo da ćemo dati maksimum. U svakoj mora da se da maksimum od prvog do 90 minuta, danas nismo bili na maksimumu", dodao je on.\nTakuma Asano je početkom drugog poluvremena napustio teren. Milošević je naveo da je Japanac dobio udarac i da ne bi trebalo da je u pitanju veliki problem.\nTrener Radnika Simo Krunić je naveo da je Partizan zasluženo pobedio i da njegova ekipa u ovom trenutku nije mogla više.\n"Bilo je teško očekivati nešto više danas na utakmici obzirom na kvalitet Partizana... Žao mi je samo što smo te golove primili iz dva slobodna udarca. Mogli smo možda bolje da odbranimo. Nismo primili gol iz igre i to nas na neki način raduje", rekao je Krunić.\n"Međutim, u ovom trenutku nismo mogli bolje. Već dam rekao da je jako teško doći na JNA i ovakvom Partizanu uzeti bodove. pokušavali smo, nadali se, ali nismo uspeli. Moramo da se okrenemo ekipama koje su približno našeg kvaliteta, da tu osvajamo bodove, jer nam predstoji ozbiljna borba za opstanak", dodao je trener Radnika.


Šta kažu programi partija: Od entuzijazma do skepse - Progovori o pregovorima\nŠta kažu programi partija: Od entuzijazma do skepse\nOd ukupno osamnaest izbornih lista za koje će se građanke i građani opredeljivati 3. aprila, njih osam zauzima pozitivan stav o procesu evropskih integracija Srbije i, makar deklarativno, prepoznaje evropske vrednosti kao izuzetno važan deo svojih političkih stremljenja.\nNa koji način se programi učesnika parlamentarne izborne trke odnose prema procesu evropskih integracija Srbije? Šta kažu programi partija, pokreta i koalicija? Da li integracije podržavaju, da li se prema njima odnose neutralno, otvoreno im se protive ili ih uopšte ne spominju?\nU susret 3. aprilu, analizirali smo programe političkih partija i pokreta koji će učestvovati na parlamentarnim izborima i istražili da li, i na koji način, evropske integracije čine sastavni deo njihovih političkih programa. Reč je o 18 izbornih lista, proglašenih zaključno sa 16. martom.\nPodaci o listama su prikupljeni sa zvaničnih sajtova partija, pokreta i koalicija. Za koalicije koje nemaju zajednički program, politički programi partija i pokreta analizirani su zasebno. Republičke liste čiji zvanični sajtovi nisu pronađeni, te posledično ni programi, navedeni su na kraju teksta.\nAleksandar Vučić − Zajedno možemo sve (SNS, SDPS, PUPS, PSS, PS, SPO)\nŠiroka koalicija pod rednim brojem jedan sačinjena je od dominantne partije, Srpske napredne stranke i njenih manjih koalicionih partnera. U okviru koalicije, koja zvanično nema svoj zajednički program, postoje različiti stavovi o evropskim integracijama, od proevropskih, preko evroskeptičnih, do onih protiv evropskih integracija.\nU Beloj knjizi „Programom do promena” Srpske napredne stranke (SNS) Evropska unija se horizontalno provlači kroz dokument. Stranka se zalaže za harmonizaciju zakonskih regulativa Srbije s regulativom Evropske unije. Članstvo Srbije u Uniji nije pomenuto samo kao prva osnova na kojoj će se SNS zalagati za „nacionalnu odgovornu, miroljubivu spoljnu politiku”, već se na zemlje članice Evropske unije i na evropske standarde poziva i kada se u Beloj knjizi predstavljaju delovi programa o zdravstvu, poljoprivredi, radnim pravima, socijalnoj politici, medijima. Stranka na Uniju gledao kao na uzor. Međutim, težnja ka Evropskoj uniji je dobro izbalansirana i odnosima s drugim akterima na međunarodnoj sceni. Između ostalog se kaže: „Srpska napredna stranka se zalaže za ulazak Srbije u Evropsku uniju, ali i za blisku saradnju sa Ruskom Federacijom, Sjedinjenim Američkim Državama, Kinom, Japanom i zemljama trećeg sveta koje postaju sve značajniji nosilac svetskog razvoja.”\nNa evroentuzijastičnu liniju SNS-a nastavlja se Socijaldemokratska partija Srbije (SDPS), uz dozu opreza. U svom Manifestu iz 2020. godine SDPS naglašava da, iako Unija prolazi kroz krizu i ima određene unutrašnje slabosti, primarni spoljnopolitički cilj jeste članstvo u Evropskoj uniji, a posebno je naglašena saradnja sa Nemačkom.\nPartija udruženih penzionera Srbije (PUPS) se u svom Programu poziva na usklađivanje srpskih sa evropskim i svetskim standardima. Partija ističe da će se zalagati za svestranu saradnju sa zemljama Evropske unije, ali nigde eksplicitno ne govori da je članstvo u Uniji spoljnopolitički cilj.\nSlično Srpskoj naprednoj stranci, Pokret snaga Srbije (PSS) se u svom Programu poziva na evropske standarde i prakse evropskih država. Pokret poziva na „što brže uključenje u evropske integracije, članstvo u EU i što bolju saradnju u okviru Partnerstva za mir”. Takođe, kao i SNS, Pokret ima balansirane spoljnopolitičke stavove, ali u prvi plan ističe evropske integracije.\nJedina jasno evroskeptična stranka u ovoj širokoj koaliciji je Srpska narodna partija (SNP) Nenada Popovića. U Programu se kaže da je partija „protiv priključenja Srbije Evropskoj uniji zbog toga što racionalni razlozi ukazuju da to nije u našem ekonomskom ili političkom interesu”, ali i pored toga naglašava da evroskepticizam treba razlikovati od evrofobije, kao i da o nastavku evropskog puta Srbije građani treba da odlučuju na referendumu.\nU Programu Pokreta socijalista – Aleksandar Vulin, Evropska unija i članstvo u njoj nije jasno postavljeno. Članstvo u Uniji je posmatrano u sklopu ulaska Srbije u Severnoatlantski pakt, uz odrednicu da „nije svako zalaganje za ulazak u EU ni antievropsko niti antisrpsko”.\nKonačno, deo koalicije koja ima najviše evroatlanskih aspiracija i izrazito pozitivno govori o Evropskoj uniji jeste svakako Srpski pokret obnove – evropska desnica Srbija – Vuk Drašković, što se može videti iz dokumenta jasnog naziva − „Srbija u Evropskoj uniji je temelj i krov Programa Srpskog pokreta obnove”.\nIvica Dačić − Premijer Srbije (Socijalistička partija Srbije, Jedinstvena Srbija, Zeleni Srbije)\nJoš jedna koalicija koje nema združen politički program, već su partijski programi koalicionih partnera zasebno predstavljeni je lista pod rednim brojem dva, Ivica Dačić – Premijer Srbije.\nSocijalistička partija Srbije (SPS) u svom Programu izuzetno pozitivno govori o evropskim integracijama: „Socijalisti smatraju da naša zemlja treba i može da dâ doprinos izgradnji zajedničkog evropskog doma i zato dajemo punu podršku i doprinos pregovorima oko članstva Srbije u Evropskoj uniji.” Stranka ne pruža samo deklarativnu podršku procesu već, kako stoji u programu, radi i na tome da doprinese članstvu. Socijalistička partija Srbije ističe da svoje delovanje zasniva na elementima evropske politike poput otvorenih granica, usklađivanju političkog, ekonomskog i socijalnog sistema Srbije sa standardima Evropske unije i poštovanju konvencija u oblasti ljudskih prava i sloboda.\nDugogodišnji koalicioni partner SPS-a, Jedinstvena Srbija (JS) u Programu navodi da se stranka zalaže za ulazak Srbije u Evropsku uniju, ali nema detaljnijih informacija o tome zašto je to važno, niti na koji način to treba da se radi. Interesantno je da odmah nakon programske tačke koja se tiče ulaska Srbije u Uniju, sledi tačka koja se odnosi na pitanje Kosova i Metohije: „Rešavanje problema Kosova i Metohije dijalogom uz poštovanje Rezolucije 1244 SBUN. Niko nema pravo da prizna nezavisnost Kosova i Metohije.”\nOdluku da treći put izađu na parlamentarne izbore u koaliciji sa SPS-om doneli su Zeleni Srbije, koji u svom Programu zauzimaju pozitivan stav o procesu evropskih integracija. U programu se navodi da je „život sa evropskim narodima naša vrednosna odrednica” i da Evropska unija kao zajednica treba da služi kao primer dobre prakse za rešavanje sukoba u regionu. U programu se ističu i benefiti koje će građani imati od članstva Srbije u Uniji − okretanje obnovljivim izvorima i efikasnoj upotrebi i štednji. Za Zelene Srbije, od članstva u Evropskoj uniji važniji je proces usklađivanja zakona i celokupnog okruženja: „Proces pridruživanja EU je mnogo važniji nego sam čin ulaska u nju […] U trenutku kada ispunimo sve uslove, ali ne samo formalno, već i suštinski, tada neće ni biti toliko važno da li smo ili nismo u EU, jer ćemo tada biti moderna građanska evropska država.”\nSavez vojvođanskih Mađara − Ištvan Pastor\nNajjača manjinska partija u Srbiji, tradicionalno na izbore izlazi samostalno i veoma je prisutna na političkoj sceni Srbije. Međutim, Program Saveza vojvođanskih Mađara (SVM), iako lako dostupan na sajtu, prilično je zastareo. Naime, on datira iz 2004. godine i po rečenici – „SVM je jednoznačno zainteresovan, da Srbija i Crna Gora postane član Evropske unije” jasno da mu je potrebno ažuriranje. Pored toga, Program je evroentuzijastičan i odiše evropskim vrednostima.\nDr Vojislav Šešelj − Srpska radikalna stranka\nSrpska radikalna stranka u svom Programu zauzima izrazito negativan stav prema evropskim integracijama: „Energično se protivimo pristupanju Srbije Evropskoj uniji.. Prema programu, članstvo Srbije u Evropskoj uniji je loš potez koji bi, kao i pristupanje Severnoatlantskom paktu, bilo štetno za državu. Stranka navodi da je zbog odnosa Unije prema Kosovu i Metohiji, teritorijalni suverenitet Republike Srbije osporen i zato članstvo u Uniji ne treba razmatrati.\nŠiroka koalicija okupljena oko Stranke slobode i pravde je u nizu koalicija čiji koalicioni partneri nisu svoje programe pretočili u jedan jedinstveni, već su se programski okupili oko tačka koje se u njihovim zasebni programima poklapaju.\nStranka slobode i pravde (SSP) u svom Planu za tzv. dan posle ima poseban deo koji se odnosi na evropske integracije i nosi naziv Evropska povelja. Stvaranje modernog društva, zasnovanog na evropskim vrednostima i društva čija je budućnost članstvo u Uniji čini uvodni deo Povelje, koja potom opisuje dosadašnji tok evropskih integracija i poziva na primenu revidirane metodologije pristupnih pregovora. Nova metodologija je viđena kao šansa za oživljavanje, ubrzanje, povećanje odgovornosti tokom procesa i nastavak usklađivanja evropskog i srpskog zakonodavstva: „Prihvatanjem nove metodologije Srbija ne može imati štete.” Stranka slobode i pravde obećava da će obnoviti proces evropskih integracija Srbije sa ciljem da građani dostignu prava i standarde koje imaju građani Evropske unije.\nProgram Demokratske stranke (DS) navodi da evropske integracije moraju biti spoljnopolitički cilj Srbije. Pružajući podršku procesu evropskih integracija, stranka navodi da proces mora biti ubrzan, a saradnja s državama članicama Evropske unije kontinuirano unapređivana. U Programu stranke navodi se da DS pruža podršku dijalogu Beograda i Prištine, da je neophodno usaglasiti spoljnu i bezbednosnu politiku s politikom Evropske unije, unaprediti odnose u regionu kroz ekonomsku, kulturnu saradnju i poboljšati učešće u evropskim regionalnim institucijama.\nPokret slobodnih građana ima izrazito pozitivan stav o članstvu Srbije u Evropskoj uniji. U Programu pokreta navodi se i obećava: „Naši ljudi oduvek su išli za boljim životom na Zapad, i Srbija će. Uvešćemo je u Evropsku uniju i kao otvoreno, prosvećeno i pluralno društvo neopozivo uključiti u zapadnu porodicu država.”\nNešto opreznije, ali svakako pozitivne stavove o integracijskom procesu ima Narodna stranka koja u svom Programu navodi da Srbija nesumnjivo pripada porodici evropskih naroda i da interes Srbije predstavlja uspostavljanje modernog evropskog društva, zasnovanog na vladavini prava, snažnim institucijama, efikasnom i nezavisnom pravosuđu i zaštiti ljudskih prava. U programu stranke jasno je iskazana podrška procesu evropskih integracija, ali uz određenu ogradu: „Zbog toga je potrebno nastaviti pristupne pregovore sa Evropskom unijom u meri u kojoj oni doprinose zaštiti nacionalnih interesa i uvođenju evropskih standarda u društvo i privredu, pažljivo prateći institucionalnu evoluciju ove, za nas ključne, političko-ekonomske organizacije.”\nU Programu Pokreta za preokret navodi se da je dostizanje evropskih standarda sredstvo za omogućavanje kvalitetnijeg života građana Srbije, čime bi se stvorili uslovi za članstvo u Evropskoj uniji. Konkretna obećanja ili politike u pogledu članstva Srbije i budućnosti toka evropskih integracija su izostali.\nNADA (Demokratska stranka Srbije, Pokret obnove Kraljevine Srbije)\nU Programu Demokratske stranke Srbije (DSS) odnos prema Evropskoj uniji je izuzetno negativan. Evropska unija okarakterisana je kao glavni uzročnik ekonomske, nacionalne i državne krize. Takođe, predstavljena je i kao glavni zastupnik politike ucenjivanja, navodeći da: „Evropska unija je postavila razbijanje Srbije kao najbitniji uslov za nastavak evropskih integracija. Sadašnja vlast je odgovorna jer je postala neposredan saučesnik Evropske unije u razbijanju Srbije.” Demokratska stranka Srbije preispituje da li za Srbiju postoji drugi put osim puta ka Evropskoj uniji i Severnoatlantskom paktu, te navodi da se zalaže za vojnu i političku neutralnost. Stranka ističe da Srbija treba da bude ekonomski nezavisna od Unije, kao i da će se stanje u oblasti ekonomije popraviti onda kada Srbija proglasi političku neutralnost.\nPokret obnove Kraljevine Srbije1 u svom Programu prepoznaje primere dobre prakse i evropske standarde koji bi bili značajni za Srbiju, poput reforme države i pravosudnog sistema po uzoru na Evropsku uniju. Tako se, između ostalog, kaže: „Usklađivanje sa regulativom EU značiće obezbeđenje slobodnog razvoja preduzetništva i zajedničkih projekata sinhronizovanih sa njenim privrednim politikama.” Međutim, POKS navodi da se, ukoliko nema mogućnosti da se nađe zajednički jezik sa Unijom u vezi sa ključnim nacionalnim interesima, u tom slučaju protive članstvu Srbije u Evropskoj uniji.\nSrpska stranka Zavetnici, nakon 2020. godine, u aprilu izlazi po drugi put samostalno na izbore. U spoljnopolitičkom delu Programa Zavetnici izražavaju dozu evroskepticizma i smatraju da Srbija ne treba da se vezuje za neizvesne i nestabilne projekte. Zalažu se za „preispitivanje svih spoljnopolitičkih odluka, inicijativa i aranžmana, potpisanih sa EU u periodu od 2000. godine do danas” i za „Evropu nacija”, a predlažu model saradnje suverenih i nezavisnih zemalja, jer je „koncept briselske centralizacije i zadiranja u najvažnija pitanja država članica u potpunosti neodrživ”.\nMuftijin amanet − Stranka pravde i pomirenja\nOsma po redu proglašena lista je Muftijin amanet − Stranka pravde i pomirenja, koja nema spoljnopolitički deo programa. Evropska unija nije pomenuta nijednom, dok se u Programu pominju „evropske regije”, odnosno uspostavljanje „evropske prekogranične regije Sandžak” i to u delu programskih načela koji se odnose na decentralizaciju i regionalizaciju.\nMORAMO (Ne davimo Beograd, Ekološki ustanak, Otvorena građanska platforma Akcija)\nKoalicija Moramo u svom Programu ne iznosi direktan stav o tome da li podržava članstvo Srbije u Evropskoj uniji. U delu programa o bezbednosti i zaštiti žena i rodno zasnovanom nasilju, Koalicija Moramo pravi poređenje sa standardima Evropske unije. Osim toga, Evropska unija se pominje i u kontekstu stvaranja pravednog poreskog sistema: „Na nacionalnom nivou pokrenućemo inicijativu za uspostavljanje pravednog poreskog sistema, a prvi korak biće iniciranje poreza na nasleđivanje ekstrabogatstva u skladu sa iskustvom najrazvijenih zemalja članica Evropske unije, jer postojeći sistem u Srbiji u oblasti oporezivanja nasleđa izrazito pogoduje ekstremno bogatima.”\nSuverenisti (Dosta je bilo − Suverenisti, Zdrava Srbija, Živim za Srbiju)\nIzborna lista Suverenisti u svom Programu zauzima izrazito negativan stav prema članstvu Srbije u Evropskoj uniji. Prema suverenistima, evropske integracije slabe domaću privredu. Navodi se još da „Evropa nije jednako EU. Srbija je oduvek bila i biće deo Evrope”.\nPatriotski blok za obnovu Kraljevine Srbije (Srpski pokret Dveri, POKS)\nZa Srpski pokret Dveri „sporno je isticanje članstva u Evropskoj uniji za nacionalni interes”. U delu Programa koji pokriva segment odbrane i bezbednosti Dveri povezuju članstvo u Uniji sa članstvom u NATO, a „uslov ili cena tog učlanjenja biće neminovan gubitak dela teritorije, odnosno Kosova i Metohije”. Pored toga, Dveri se zalažu za poništavanje svih štetnih bilateralnih ugovora čije je sadržaj readmisija migranata i izbeglica iz zemalja Evropske unije. Takođe, Dveri spočitavaju Uniji ulogu posrednika u dijalogu Beograda i Prištine i mišljenja su da evropske integracije imaju jednu konstantu − „što je Srbija bliža EU, to je AP Kosovo i Metohija sve dalje od Srbije”. Imaju stav i da treba poništiti „sve pisane i usmene sporazume postignute u Briselu sa predstavnicima prištinskih ilegalnih organa, uz posredovanje Evropske unije”.\nPokret obnove Kraljevine Srbije u svom Programu prepoznaje primere dobre prakse i evropske standarde koji bi bili značajni za Srbiju, poput reforme države i pravosudnog sistema po uzoru na Evropsku uniju. Tako se, između ostalog, kaže: „Usklađivanje sa regulativom EU značiće obezbeđenje slobodnog razvoja preduzetništva i zajedničkih projekata sinhronizovanih sa njenim privrednim politikama.” Međutim, POKS navodi i da se, ukoliko nema mogućnosti da se nađe zajednički jezik sa Unijom u vezi sa ključnim nacionalnim interesima, u tom slučaju protive članstvu Srbije u Evropskoj uniji.\nZajedno za Vojvodinu − Vojvođani\nJoš jedna manjinska stranka, Demokratski savez Hrvata u Vojvodini kao član Federalne unije evropskih manjina u spoljnopolitičkom pogledu svog Programa je „orijentiran ka strankama demokratske provenijencije i europske orijentacije i koje podupiru euroatlanske integracijske procese”. Stav Savez je da Vojvodina kao najrazvijeniji deo Srbije mora biti ekonomski lider i most ka evropskim integracijama, a da regionalno ekonomsko povezivanje nema alternativu unutar evropskih država.\nKoalicioni partner Demokratskom savezu Hrvata u Vojvodini, stranka Zajedno za Vojvodinu u okviru svog Programa navodi: „Naš program i zalaganje imaju pozitivan efekat na prijem Republike Srbije u punopravno članstvo u Evropskoj uniji.” Evropsku uniju stranka Zajedno za Vojvodinu smatra prioritetom i imeprativom razvoja Srbije.\nStranka demokratske akcije Sandžaka u svom Programu zauzima pozitivan stav o Evropskoj uniji. Članstvo u Evropskoj uniji navodi se kao važno zbog ostvarivanja održivog razvoja Republike Srbije, stvaranja veće konkurentnosti, efikasnosti i produktivnosti.\nBoris Tadić − Ajmo ljudi! (SDS, NS, 1 od 5 miliona, Tolerancija Srbije, Ujedinjeni pokret zelenih Srbije, Bošnjačka građanska stranka i Stranka Crnogoraca)\nPoslednja koalicija na republičkom izbornom listiću okupila je čak sedam stranaka i pokreta.\nPrema programu Socijaldemokratske stranke (SDS) nekadašnjeg predsednika Republike, evrointegracije su od ključnog strateškog značaja za ostvarenje ukupne modernizacije i reforme srpskog društva. Kroz program se provlači EU komponenta, a jedan od glavnih zadataka na putu ka ostvarenju najvažnijeg političkog cilja je prilagođavanje srpske spoljne politike zajedničkoj spoljnoj politici Evropske unije. Na Evropsku uniju se gleda kao na najveći mirovni projekat u ljudskoj istoriji i poziva se na evropske vrednosti. Socijaldemokratska stranka smatra da su evropske integracije i proces pomirenja na Zapadnom Balkanu neodvojivi.\nPo izgledu logoa Nove stranke (NS) može se zaključiti da je proevropska. U njenom programskom Manifestu jasno je izražena posvećenost evropskim integracijama. Među tri cilja programa Nove stranke nalazi se i „Jasno ka Evropi”. Prema Manifestu, članstvo u Uniji je vrhovni prioritet za budućnost Srbije, a evropske reforme i regionalne integracije treba ubrzati.\nU Programu pokreta 1 od 5 miliona nema spoljnopolitičkih elemenata.\nPolitička organizacija Tolerancija Srbije u svom programskom Manifestu ima jedan spoljnopolitički cilj „da se Srbija, konačno, neopozivo uključi u evropsku porodicu država i naroda”. Još se dodaje: „Ići ćemo putem evropskih integracija, bez obira na sve rezerve koje imamo, jer su one najbrži način i najveći oslonac da postignemo naš krajnji cilj − život u uređenom, demokratskom društvu blagostanja”.\nUjedinjeni pokret zelenih Srbije, Bošnjačka građanska stranka i Stranka Crnogoraca nemaju zvanične veb-sajtove.2\nAlternativa za promene − Albanska demokratska alternativa\nStranka Alternativa za promene ima izrazito pozitivan stav o procesu evropskih integracija Srbije. U svom Programu članstvo Srbije u Evropskoj uniji vidi kao važan cilj i priliku da se na Balkanu ostvare i uživaju prava i slobode koje imaju građani čije su zemlje članice Evropske unije. Osim podrške procesu, Alternativa ističe da će pružati podršku procesu integracija: „Alternativa će raditi intenzivno da građaninu omogući jednu urbanu sredinu koje je spremna da dočeka integraciju u Evropsku uniju i izazove koja nas očekuju ubuduće.”\nListe Koalicija Albanaca doline, Otete bebe Ana Pejić i Romska partija – Srđan Šajn, nemaju svoje zvanične sajtove, te do njihovih programa nije bilo moguće internet pretraživanjem.\nOd ukupno osamnaest izbornih lista za koje će se građanke i građani opredeljivati 3. aprila, njih osam zauzima pozitivan stav o procesu evropskih integracija Srbije. To su lista Aleksandar Vučić − Zajedno možemo sve; Ivica Dačić − Premijer Srbije; Savez vojvođanskih Mađara − Ištvan Pastor; Ujedinjeni za pobedu Srbije; Zajedno za Vojvodinu – Vojvođani; Stranka demokratske akcije Sandžaka; Boris Tadić − Ajmo ljudi! i lista Alternativa za promene − Albanska demokratska alternativa. Četiri izborne liste su izrazito protiv članstva Srbije u Evropskoj uniji: Dr Vojislav Šešelj − Srpska radikalna stranka; Dr Miloš Jovanović − Nada za Srbiju; Suverenisti i Patriotski blok za obnovu Kraljevine Srbije. Koalicija Moramo i lista Muftijin amanet − Stranka pravde i pomirenja nemaju jasno deklarisan stav po pitanju evropskih integracija, dok su Zavetnici jedina evroskeptična opcija na glasačkom listiću.\nUkoliko bismo posmatrali sve političke aktere koji čine izborne liste, u najvećem broju slučajeva postoje usaglašeni stavovi prema evropskim integracijama. Razlika u stavovima koalicionih partnera primetna je na listi Aleksandar Vučić − Zajedno možemo sve, gde je Srpska narodna partija − Nenad Popović izrazito protiv članstva u Uniji. Izborna lista Boris Tadić − Ajmo ljudi, takođe predstavlja specifičan primer s obzirom na to da se pokret 1 od 5 miliona nije izjasnio o članstvu Srbije u Evropskoj uniji, dok ostali koalicioni partneri smatraju da je članstvo izuzetno važan spoljnopolitički cilj Srbije.\nOhrabruje činjenica da evropske integracije predstavljaju važan deo političkih programa dve najveće koalicije: Aleksandar Vučić – Zajedno možemo sve i Ujedinjeni za pobedu Srbije. Međutim, pitanje je koliko će opredeljenost za podršku i rad na tome da se proces integracija ubrza ostati slovo na papiru, a koliko će stranke koje budu ušle u parlament zagovarati napisano.\nMiljana Jovanović, Branislav Cvetković


Kula domaćin 60. Festivala amaterskih pozorišta Srbije\nVrbasu i Kuli po 23.000 evra u igri “Uzmi račun i pobedi”\nObjavio u 11. juna 2018.\nJubilarni 60. Festival amaterskih pozorišta Srbije počeće 15.juna 2018. godine i trajaće do 23.juna.\nZa festivalske nagrade će se nadmetati pozorišta iz Beograda, Prijepolja, Smedervske Palanke, Sente, Rače, Lebana, Vrbasa i Kule. Prve večeri festivala nastupiće Kuljani, sa pozorišnom predstavom „Rodoljupci“ u režiji Dragana Ostojića, a prema komediji Jovana Sterije Popovića.\nFestival se održava pod pokroviteljstvom opštine Kula i ministarstva za kulturu i informisanje, a u organizaciji Saveza amatera Srbije, Kulturno-prosvetne zajednice i domaćina Kulturnog centra Kula.\nUoči svečanog otvaranja manifestacije u Likovnoj galeriji Kulturnog centra Kula biće otvorena likovna izložba, potom će uslediti paljenje festivalske vatre i podizanje na jarbol festivalske zastave.


Evropska unija odlučila se za kupovinu vakcina i antivirusnih pilula za borbu protiv majmunskih boginja, virusa koji je endemski u Africi i obično redak na drugim mestima, izjavio je koordinator za vakcine Švedske Ričard Bergstrom.\n“Nakon nekoliko sastanaka odlučeno je da kupimo i vakcinu i antivirusne pilule”, naveo je.\nKako je saopšteno, EU će kupiti vakcine Imvanex kompanije Bavarian Nordic i antivirusne pilule Tecovirimat kompanije Siga Technologies, prenosi Al Jazeera.\nBergstrom je rekao da EU još nije potpisala ugovor ni sa jednom firmom, ali da će to ubrzo uraditi. “Trebalo bi da imamo gotov ugovor za sedam dana i možda neke ograničene isporuke u junu”, naveo je on.\nZdravstveni zvaničnici širom sveta su od početka maja pratili više od 200 sumnjivih i potvrđenih slučajeva obično blage virusne infekcije u 19 zemalja.\nVarijanta majmunskih boginja povezana sa trenutnom epidemijom ima stopu smrtnosti od oko jedan odsto, a do sada nije zabeležen nijedan smrtni slučaj.\nepidemija/evropska unija/majmunske boginje/vakcina


20.07.2018 / 13:00 BiH - "Svečano otvaraju zatvaranje"\nPočelo je uklanjanje naplatnih kućica na putu Banjaluka - Klašnice, koje će trajati 45 radnih dana.\nPočetku rada prisustvovali su Neđo Trninić, ministar saobraćaja i veza RS, i Nenad Nešić, v.d. direktora "Puteva RS", te predstavnici izvođača radova.\nVrpcu je presjekao Draško Stanivuković, PDP-ov odbornik u Skupštini Grada Banjaluka, koji je rekao da su nadležni "počeli da se slikaju pored svoje sramote".\n"One su podignute mimo zakonskih odredbi i saglasnosti Ministarstva saobraćaja i veza, o čemu je bila pokrenuta i istraga. Nažalost, niko nije odgovarao, mada smo mi u Ministarstvu smatrali da je bilo ljudi koji su trebali odgovarati", rekao je Trninić.\nDodao je da su žalbe stopirale ranije pokušaje da se kućice uklone, a da su radovi sada počeli.\n"Po podacima MUP-a, ovdje je u proteklom periodu bilo 49 saobraćajnih nezgoda, od čega dvije sa smrtnim posljedicama. Svaki put bila je pojedinačna krivica učesnika u saobraćaju. Imali smo prekoračenje brzine, a u ovim nesrećama, gdje je bilo smrtno stradalih, u pitanju je velika doza alkohola", naveo je resorni ministar.\nNešić je kazao da su mnogobrojne žalbe i kompleksnost zakona stopirali ranije pokušaje da se ovaj posao uradi.\n"Koliko je meni poznato, prije nego što je počelo podizanje ovih kućica, dobijena je građevinska pa upotrebna dozvola", rekao je Nešić.\nSaša Lazić, odbornik NDP-a, rekao je da je na ovom mjestu potrošeno nekoliko miliona, i desilo se više desetina saobraćajnih nezgoda.\n"Ovdje je bačeno oko 3,5 miliona budžetskih sredstava, odnosno narodnog novca. Ovdje sada svečano otvaraju ili zatvaraju ove objekte, što je jedna u nizu manifestacija u predizbornoj kampanji", kazao je Lazić.\nSaša Stošić, predsjednik Aktiva mladih SDS-a u Banjaluci, naveo je da su ovu akciju, a tokom koje su na pano postavili novinske članke o danku koji su uzele naplatne kućice, nazvali "zid srama" .\n"Ovo ukazuje na svu apsurdnost i bizarnost današnje situacije. Danas imamo situaciju da, umjesto da neko odgovara, resorni ministar i direktor 'Puteva' dolaze na svečano otvaranje", naveo je Stošić.\n"Vi rušite i hvalite se. Umjesto da su ovu sramotu prikrili, prešutjeli, oni zovu medije da ovo proslave. Toliko izgubljenog novca i života, a oni se hvale. Evo ih tu, sa sve kravatama i odijelima", naveo je Stanivuković, koji je, pošto to nadležni nisu htjeli, "svečano" presjekao vrpcu umjesto njih.


- Poenta je da bi u igri trebalo da se uživa, a ne da se igrači muče i da se neko od njih, ne daj Bože, teže povredi. Čestitam zato timovima na pruženom u nehumanim uslovima, pre svega mojim momcima na osvojenom bodu - rekao je Ivica Kralj, predsednik Mačve.\nNekadašnji reprezentativni golman ističe da su su crno-beli saglasili s predlogom da se meč odigra u dogovorenom terminu.\n- Ispoštovali smo odluku delegata, sudije i domaćina da se utakmica odigra. Da je bilo suprotno, Mačva opet ne bi pravila nikakav problem. Jer, uslovi su bili nemogući za fudbal, na terenu je bilo 20 centimetara snega - zaključio je Kralj.


Ko su glavni favoriti za odlazak na Evroviziju? – Plus Radio\nHome / Jetset / Ko su glavni favoriti za odlazak na Evroviziju?\nKo su glavni favoriti za odlazak na Evroviziju?\nBy Plus Radio on 07/12/2017 Vrijeme: 10:16\nMaja Nikolić i Jelena Tomašević glavni su favoriti za odlazak na Evroviziju u Lisabon u maju 2018. godine, saznaje “Kurir”.\nPored njih dve, na konkurs RTS prijavili su se i muzičar Sanja Ilić i Balkanika, bivša učesnica takmičenja „Prvi glas Srbije“ Saška Janković i Pinkove zvezdice iz prve sezone Mateja Vukašinović i Igor Lazarević.\nNakon toga se oglasila i Marija Šerifović i poručila koleginici:\n– E pa ići ćeš na Evroviziju ili mene biti neće!\nJelena Karleuša je i prošle godine spominjana kao potencijalna predstavnica Srbije na Pesmi Evrovizije, ali je sa RTS demantovano da je “uopšte i bila u igri”.\n– Učesnici su potpisali rigorozne ugovore da o svom učešću do objavljivanja konačnog spiska ne smeju javno da govore. Mali broj ljudi je upućen u to ko je sve poslao svoje kompozicije na konkurs RTS. Koverte s imenima su zapečaćene. Selekciona komisija, sastavljena od muzičkih urednika RTS, izabrala je najbolje kompozicije koje će ući u uži izbor za Beoviziju – kaže naš izvor.\nDuška Vučinić Lučić, šef odseka za pres i odnose sa javnošću RTS, raduje se Beoviziji.\n– Pored mene niko nema šanse! Meni Evrovizija pripada još od 1991, kad sam pobedila na festivalu u SFRJ, i onda su došle sankcije, tako da je Maja već trebalo da pobedi na Evroviziji. Meni ta nagrada pripada! – rekla je Nikolićeva.\nJelena Tomaševićevom, nije bila dostupna za komentar, ali je na društvenim mrežama ostavila post da se “nije prijavila i da ne učestvuje na Beoviziji”.\nI Crna Gora vraća festival Montevizija – stari sistem izbora za Evroviziju. Petočlani žiri odabraće pet najboljih kompozicija pristiglih na javni konkurs, a konačnu odluku o tome ko će putovati u Lisabon doneće isključivo publika 17. februara.\nPredstojeće takmičenje Pesma Evrovizije biće održano od 8. do 12. maja u Lisabonu, nakon ovogodišnje pobede Portugalca Salvadora Sobrala s pesmom Amar pelos dois.\n← Previous Story Megan Markl otkriva svoj lek za sve: Nigde ne idem bez OVOG prirodnog preparata\nNext Story → Kim Kardašijan pokreće novi rijaliti! (video)


NATO neće dozvoliti Siriji da prijeti Turskoj – Minber\npro. 05, 2012 at 1:45 pm\nadmin 9 godina ago 343 views\nU intervjuu za agenciju Anadolija, komandant kopnenih snaga NATO-a Frederick Ben Hodges je kazao da je potvrdna odluka Vijeća Sjevernoatlanskog saveza u vezi sa postavljanjem antiraketnog sistema Patriot na tursko-sirijskoj granici „jasna poruka Siriji da NATO neće dozvoliti njene prijetnje sigurnosti Turske“.\nIstičući da je Republika Turska članica NATO-a, Hodges je kazao da će postavljanje antiraketnog odbambenog sistema biti jasna poruka zaštite svoje članice koja je izložena opasnošću. Napominjući da je politička odluka donesena i da je tehnički dio sprovedbe te odlike u toku, Hodges je kazao da se trenutno razmatra lokacija na kojoj će raketni sistem biti postavljen i istakao da je prirodno da Turska ima glavnu riječ u tom postupku.\n„Antiraketni sistem Patriot posjeduju Njemačka, Holandija i SAD. Neka od ovih zemalja ili one zajedno će isporučiti te rakete u Tursku, ali to još nije precizirano. Riječ je o gabaritnim sistemima i oni će biti brodovima transportovani do Turske za nekoliko sedmica. Ne mogu precizirati kada će se to desiti, ali mogu reći da će se to desiti mnogo brže od očekivanog“, rekao je komandant Hodges.\nNapominjući da je u toku izrada plana o osiguranju, transportu i troškovima transporta, Hodges je kazao da će biti preciziran i način komandovanja i upravljanja raketnim sistemom.\nNa upit novinara AA kako će antiraketni sistem uticati na situaciju u regiji, Hodges je kazao da je zasigurno da će Patriot pojačati odbambene potencijale Turske.\n„Ne mislim da će biti velikih razlika u konstalaciji snaga u regiji. Najpozitivnija stvar je ta da će, postavljanjem Patriota, NATO pokazati da je odlučan u odbrani svojih saveznika“, zaključio je Hodges.\nPodsječajući da postoji realna opasnost da sirijska vojska upotrijebi hemijsko oružje, komandant Hodges je istakao da antiraketni sistem Patriot ima sposobnost da neutralizira dejstvo raketnih projektila sa hemijskim bojevim glavama.\nDva ruska broda u sirijskoj luci Tartus


Nastojimo da pomognemo unapređenje zdravstvenog sistema u Srbiji\n31/07/2015 | 05:30\nŠvajcarska kompanija Roche je jedan od najaktivnijih predstavnika švajcarskog biznisa u Srbiji. Ova vodeća inovativna farmaceutska kompanija je jedan od osnivača Švajcarsko-srpske trgovinske komore, član Udruženja proizvođača inovativnih lekova INOVIA i Saveta stranih investitora, kao i aktivan član poslovne zajednice u Srbiji. Pored toga, aktivan je učesnik ključnih privrednih i sektorskih skupova kao što su Ekonomski samit, Zdravstveni samit i tradicionalni skup privrednika i ekonomista koji se svake godine održava na Kopaoniku.\n„Roche je na međunarodnoj sceni, ne samo vodeća biotehnološka već i vodeća inovativna kompanija. U Srbiji smo prisutni skoro 80 godina i nastojimo da naše prisustvo bude aktivno na način koji će pre svega unaprediti kvalitet lečenja naših pacijenata, ali i društvenu i privrednu zajednicu. Iz tog razloga su svi naši napori koji imaju pacijente u primarnom fokusu, usmereni tako da kvalitet njihovog lečenja i njihovog života budu u kontinuiranom napretku i održivi na duži rok. To nije moguće bez aktivnog učešća ne samo u domenu zdravstva već u aktivnostima celokupne poslovne zajednice“, kaže za BIZLife Ana Govedarica, generalni direktor kompanije Roche u Srbiji.\nIstičete da su pacijenti u fokusu vaših aktivnosti. Koji su ključni faktori od kojih zavisi kvalitet lečenja?\nKvalitet lečenja zavisi od niza faktora među kojima su dostupnost terapije i raspoloživi resursi među najvažnijima. Kao kompanija koja raspolaže portfoliom koji omogućava značajno produženje života pacijenata koji boluju od najtežih bolesti i unapređenje kvaliteta njihovog života, predano radimo na što efikasnijoj registraciji savremenih terapija kojima raspolažemo. Istovremeno, svesni smo da je pitanje ograničenosti resursa problem sa kojim se suočavaju sve zemlje jugoistočne Evrope, pa i Srbija, zbog posledica ekonomske krize.\nMeđutim, nastojimo da gradimo istinske partnerske odnose sa zdravstvenim sistemom Srbije i kroz naše aktivno sagledavanje opštih makroekonomskih kretanja i aktivno učešće u ključnim sektorskim i ekonomskim skupovima, pomognemo da se raspoloživa sredstva što bolje iskoriste, a time i terapije budu dostupnije. Verujemo da je potreban otvoreni dijalog i mobilizacija znanja kako bi se došlo do pronalaženja optimalnih rešenja za veću primenu savremenijih terapija. Postoje analitičke metode kojima je moguće utvrditi isplativost primene inovativnih terapija i obezbediti održivost njihovog finansiranja i na njihovoj izraženijoj primeni treba raditi.\nGLOBALNI DOPRINOS ZDRAVSTVU\nRoche je značajno doprineo globalnom zdravstvu u poslednjih 100 godina. Na listi esencijalnih lekova nalazi se 28 preparata koje je patentirala kompanija Roche, a među njima su od ove godine i prva registrovana monoklonska antitela u lečenju karcinoma dojke i hematoloških malignih bolesti. Među ostalim lekovima koji su na SZO listi, a koji su nastali u Roche laboratorijama su antibiotici, antimalarici, antivirusni i hemioterapijski agensi.\nKoji su po vašem mišljenju ključni prioriteti za unapređenje efikasnosti zdravstvenog sistema u Srbiji?\nNeophodno je da zdravstveni sistem postane racionalnije i efikasnije organizovan. O mogućim modelima njegovog daljeg razvoja i postizanja potrebnog nivoa održivosti, razgovarali smo na čitavom nizu sastanaka i skupova u proteklih godinu dana. Na svim ovim sastancima su bili predstavnici struke iz zemlje i inostranstva, svi ključni činioci zdravstvenog sistema uključujući i Ministarstvo zdravlja što je za sve nas koji nastojimo da pomognemo unapređenju zdravstvene zaštite, veoma važno. U tom smislu, posebno je važno da se kao jedan od mogućih koraka boljeg upravljanja sredstvima, razmotri mogućnost pronalaženja prostora za uštedu i van farmaceutskog sektora, o čemu smo pored ostalog razgovarali. Uvođenje novog načina planiranja i finansiranja zdravstvenih usluga vodilo bi daleko značajnijim uštedama, koje pri tome ne bi rezultirale negativnim posledicama po pacijente. Ovakve uštede bi potom bile usmerene na terapije sa proverenom efikasnošću koje donose višestruku korist za pacijenta i istovremeno popravljaju osnovne pokazatelje kvaliteta zdravstvenog sistema.\nViše puta ste istakli da verujete da je švajcarski poslovni model primenljiv u Srbiji? Šta pod tim podrazumevate?\nSrbija je očigledno na putu korenitih ekonomskih reformi. U tom smislu, svaki uspešan model u kome se mogu pronaći dobra rešenja, predstavlja model koji je primenljiv. Vidljivo je nastojanje da se reforme sprovedu kroz usklađivanje sa najboljom evropskom praksom, i u tom smislu, na švajcarskom modelu ima šta da se nauči. Bilateralni odnosi između Švajcarske i Srbije se intenziviraju u ekonomskom pogledu. Osim što je Švajcarska među prvih deset najvećih investitora u Srbiji, vredno se radi na daljem unapređivanju privredne saradnje između dve zemlje. Očekuje nas poslovni forum u oktobru mesecu u Beogradu, kao skup na kome će se sresti predstavnici švajcarskog i srpskog biznisa, nakon veoma uspešnog poslovnog foruma koji je održan u Cirihu u junu mesecu ove godine i na kojem je Premijer Vlade Republike Srbije predstavio aktuelne reformske mere, ali i sve pogodnosti za investiranje u Srbiju. Verujemo da su ovi direktni susreti, pored uspešnog poslovanja švajcarskih kompanija u Srbiji, pravi način da se razmene informacije i otvore nove mogućnosti. Samo intenziviranjem privrednih odnosa moguće je stvoriti uslove za opšte unapređenje privrede, učenje na primeru uspešnih i rast biznisa.\nPočevši od 2003. godine zaposleni u kompaniji Roche kontinuirano prikupljaju novac za decu jedne od najsiromašnijih zemalja sveta, učestvujući u manifestaciji Children’s walk.\nSa 62% stanovništva koje živi ispod granice siromaštva i 790.000 dece koji su zbog HIV/AIDS ostali bez roditelja, cilj kompanije Roche je da u Malawiju podstakne dugoročnu održivu promenu, pružajući hranu, obrazovanje, praktičnu obuku i promociju zdravlja.\nDo sada je 150.000 zaposlenih u 120 gradova sveta prikupilo preko 12,5 miliona švajcarskih franaka.\nPrimer uspešnog poslovanja: Rast kroz ulaganja u ljude i kvalitet